Pergerakan Terkini Pasaran Forex Pada Awal Sesi New York

Matawang US dollar meningkat hampir ke paras tertinggi enam bulan yang lalu berbanding beberapa matawang utama yang lain.  Indeks US dollar yang mengukur kekuatan matawang greenback berbanding matawang utama yang lain naik 0.25% setakat pada pukul 9.21 malam.
Major pair EUR/USD membuat penurunan yang agak banyak dengan kejatuhan 0.46%. GBP/USD susut 0.22%. USD/JPY pula jatuh 0.23%, USD/CAD jatuh 0.31% dan USD/CHF jatuh 0.11%. AUD/USD dan NZD/USD masing-masing merekodkan kenaikan 0.35% dan 0.48% setakat ini.
 Matawang paling kuat setakat ini adalah NZD, manakala matawang paling lemah adalah Euro. Dengan menggabungkan matawang paling kuat dan lemah, pair EUR/NZD jatuh sehingga 0.91%.
Pengukuhan US dollar ketika ini telah memberi tekanan kepada matawang Euro, sehingga menyebabkan ia menjadi matawang yang paling lemah. Pair EUR/USD ketika ini didagangkan di sekitar paras 1.1800 selepas jatuh hampir 100 pip dari paras tertinggi hari ini.
US dollar terus disokong oleh kenaikan pasaran bon Amerika Syarikat dengan Hasil-Bon 10-tahun akhirnya berjaya menembusi paras 3.0% dengan lebih meyakinkan. Ini dilihat telah membuka jalan kepada kenaikan kadar faedah yang lebih tinggi di masa akan datang.


Pandangan Kalendar Ekonomi Sepanjang Minggu Hadapan (14-18 November)

Donald Trump telah pun memenangi Pilihanraya Presiden US ke-45 dan pada mulanya kemenangn beliau ini tidak dijangkakan oleh pasaran sehinggalah berlangsungnya kiraan undi. Beliau mendominasi dari awal kiraan undi sehinggalah beliau secara rasmi diumumkan sebagai Presiden ke-45. Kemenangan beliau disifatkan sebagai mengejutkan, namun pasaran dilihat dapat menyerap kejutan ini dengan sentiment positif semasa ucapan kemenangan beliau.
Setakat ini, kami di Moshed.com melihat pasaran masih lagi bergerak mengikut sentimen positif terhadap kemenangan Trump, walaupun sebelum ini kemenangannya dianggap negatif kepada pasaran. Pasaran pada mulanya dalam mood risk off semasa pengumuman FBI terhadap pembukaan semula kes e-mel Hillary dimana kita melihat peningkatan pengaliran dana ke aset safe haven seperti emas, Yen, Swiss Franc dan juga bon. Pun begitu, mood pasaran pada masa ini telah bertukar kepada risk on dimana peningkatan semula kepada US dolar indeks, pasaran ekuiti US dan kejatuhan dalam pasaran bon.
Tanpa membuang masa lagi mari kita lihat berita-berita besar yang akan mempengaruhi pasaran minggu ini terutamanya pasaran matawang.

Data KDNK Jepun (Japan GDP data) Isnin, 7:50 pagi.

Perumbuhan ekonomi Jepun masih lagi mendatar jika dilihat dari segi bacaan suku tahunan semasa tempoh April-Jun. Dari segi bacaan tahunan, KDNK (GDP) berkembang 0.20% selepas naik mendadak 1.90% semasa suku pertama. Penganalisis menjangkakan data yang akan dikeluarkan naik 0.20%. Jika data yang dikeluarkan esok positif akan menguatkan Yen dan begitu juga sebaliknya. Setakat mana Yen menguat atau melemah akan bergantung kepada perbezaan data sebenar dan jangkaan.

Data Pengeluaran Industri China (Industrial Production) Isnin, 10.00 pagi.

Data pengeluaran industri China penting untuk dilihat kerana China sebagai ekonomi kedua terbesar dunia adalah penyumbang kepada pertumbuhan ekonomi dunia. Penganalisis mengatakan pertumbuhan ekonomi dunia yang perlahan sejak dua tahun lepas banyak dipengaruhi oleh China. Sebagai sebuah Negara yang berasaskan eksport, kita dapat lihat kurangnya permintaan minyak daripada China sejak beberapa tahun ini yang juga penyumbang kepada kejatuhan harga minyak dunia. Penting untuk melihat data ini sebagai panduan kepada sebarang peningkatan dalam pengeluaran industri di China. Australia sebagai pengeksport terbesar kuprum ke China dan Aussie Dolar akan mendapat kesan dari data ini. Data positif adalah positif kepada Australia dan Aussie dolar.

Ucapan Mario Draghi, Isnin 11:00 malam.

Gabenor Bank Pusat Kesatuan Eropah ini akan berucap di Rome. Beri tumpuan kepada ucapan beliau tentang polisi bank pusat (ECB) semasa dan kemungkinan ada klu dalam pendirian beliau tentang polisi. Sebarang komen hawkish akan menguatkan matawang Euro dan begitu juga sebaliknya.

KDNK (GDP) German, Tuesday 3:00 petang.

Data KDNK German penting kerana status Negara ini sebagai ekonomi terbesar dalam Kesatuan Eropah. Ekonomi German berkembang 0.4% pada suku kedua 2016 tetapi rendah berbanding suku pertama yang mencatatkan 0.7% Pun begitu jika dilihat melalui bacaan tahunan, German sudah mencatatkan pertumbuhan sebanyak 3.1% yang tertinggi sejak lima tahun lepas.

Data inflasi UK (UK Inflation data) Selasa, 5.30 petang.

Inflasi UK meningkat ke paras tertinggi sejak dua tahun lepas yang naik 1.0% pada September, berikutan kenaikan harga pakaian, bilik hotel dan petrol. Pun begitu, jika inflasi naik lebih daripada sasaran atau kadar optimum akan menjejaskan golongan berpendapatan rendah. Dengan kejatuhan Pound, harga minyak yang diimport lebih mahal termasuk barangan import. Penganalisis meramalkan inflasi naik 1.1% pada Oktober.

Data Jualan Runcit US (US Retail Sales) Selasa, 9.30 malam.

Jualan runcit di US meningkat 0.6% pada September selepas jatuh pada Ogos. Data ini menunjukkan pengguna di US terus memacu ekonomi pada kadar yang perlahan tetapi berterusan. Bacaan ini sejajar dengan jangkaan yang dibuat penganalisis. Core sales naik lebih dari jangkaan iaitu 0.5% berbanding 0.4%. Manakala jualan runcit (retail sales) naik 0.6% berbanding jangkaan 0.5%. Pada selasa ini,  data diramalkan mendatar kekal tidak berubah.

Data GDT price indeks (Indeks harga GDT) Selasa, 9.45 malam.

Indeks harga GDT adalah indeks harga bagi produk berasaskan susu. Seperti kita tahu New Zealand adalah pengeluar produk berasaskan susu terbesar dunia. Oleh itu, data ini mampu memberi impak yang besar kepada matawang Kiwi. Sebarang data yang lebih tinggi daripada jangkaan akan menguatkan matawang Kiwi.

Data pengangguran (UK Employment data) Rabu, 5.30 petang.

 Pada September, jumlah tambahan pekerjaan hanya naik 700. Tetapi data ini meningkat selepas diulangkaji pada Ogos daripada 2,400 kepada7,100. Kadar pengangguran pada Ogos tidak berubah pada kadar 4.9%. Kadar upah naik 2.3%.

US PPI: Rabu, 9.30 malam.

Harga pengeluar US naik 0.3% pada September yang tidak berubah pada Ogos berikutan kenaikan dalam harga tenaga dan barang-barang lain yang memberikan petunjuk inflasi domestic sedang meningkat. Dalam masa 12 bulan sehingga September, PPI naik 0.7% yang merupakan kenaikan tertinggi sejak Disember 2014. Penganalisis ekonomi hanya menjangkakan kenaikan kecil sahaja 0.2%. Harga pengeluar dijangka naik 0.3% pada Oktober.

Stok minyak (US Crude Oil Inventories) Rabu, 11:30 malam.

Stok minyak mentah naik kepada 2.4 juta tong pada minggu lepas. Minggu sebelumnya pula mencatatkan kenaikan 14.4 juta tong. Produk gasoline naik kepada purata 10.5 juta tong sehari dari 9.8 juta tong. Jumlah kesemua produk yang dihantar sepanjang empat minggu lepas mencatatkan purata 20.1 juta tong, kenaikan 1.5% berbanding pada tempoh sama tahun lepas.

Data pengangguran (Australian employment data) Khamis, 8:30 pagi.

Pengangguran di Australia mencatatkan jumlah sebanyak 9800 pada September. Pun begitu, kadar pengangguran telah jatuh kepada 5.6% pada tempoh sama. Penganalisis menjangkakan kenaikan sebanyak 15,200 dan kadar pengangguran naik ke paras 5.7%. Tambahan pekerjaan dijangkakan akan mencatatkan 20,300 pekerjaan baru, manakala kadar pengangguran naik kepada 5.7%.

Permit bangunan (US Building Permits) Khamis, 9.30 malam.

Permit bangunan baru bagi sektor perumahan meningkat 1.1225 juta pada September berbanding 1.152 juta pada Ogos. Penganalisis menjangkakan kenaikan 1.19 juta permit pada Oktober. Data ini penting sebagai petunjuk kepada sektor pembinaan di US.

Data inflasi (US inflation data) Khamis, 9.30 malam.

Harga pengguna (consumer price index) meningkat pada kadar yang tinggi sepanjang lima bulan lepas iaitu 0.3% berikutan harga minyak yang semakin meningkat. Hal ini menunjukkan inflasi semakin mendekati sasaran The Fed (Bank Pusat US). CPI dijangkakan naik 0.4% pada Oktober, manakala Core CPI naik 0.2%.

Indeks Pembinaan (US Philly Fed Manufacturing Index) Khamis, 9.30 malam.

Aktiviti pembinaan di Philadelphia jatuh kepada 9.7 pada Oktober daripada 12.8 pada bulan Ogos. Pun begitu, indeks tempahan baru naik kepada 16.3 daripada 1.4 pada bulan sebelum mencapai tahap tertinggi sejak November 2014. Indeks ini dijangkakan mencatatkan bacaan 8.1 pada November.

Jumlah Pengagguran (US Unemployment Claims) Khamis, 9.30 malam.

Minggu lepas Jabatan Buruh US mengeluarkan data jumlah pengangguran pada tarikh berakhir 5 November. Jumlah ini menyusut sebanyak 11,000 kepada 254,000 dari jumlah 265,000 pada minggu sebelum. Jangkaan penganalisis adalah 267,000 menunjukkan data yang dikeluarkan semalam baik kepada pasaran buruh US. Tuntutan atau permohonan insurans pengangguran berada di bawah 300,000 untuk 88 minggu berturut-turut, paling lama sejak tahun 1970. Penganalisis menjangkakan jumlah pengangguran naik 257,000 pada minggu ini.

Ucapan (Janet Yellen speaks) Khamis, 11.00 malam.

Janet Yellen (Gabenor Bank Pusat US) berucap di Washington DC. Beliau kali pertama berucap selepas kemenangan Donald Trump minggu lepas. Penting untuk mengikuti ucapan beliau ini berkaitan perancangan The Fed pasca pilihanraya US.
Akhir sekali, semoga berjaya kepada anda semua.


EUR/USD Berlegar Hampiri Zon $1.1200, Terendah Sejak Jun 2020

Terbitan data PMI pembuatan dan perkhidmatan Eropah khususnya tumpuan pada Jerman yang diterbitkan dengan bacaan yang memberangsangkan sama sekali telah memberi pengaruh kepada matawang Euro untuk mengukuh.
Namun, pengukuhan tersebut masih tidak dapat menewaskan penguasaan matawang USD yang terus memperoleh sokongan daripada pasaran yang lebih tertarik kepada raja matawang itu akibat sentimen pasaran berisiko.
Oleh itu, pengukuhan Euro sekadar bertahan sementara pada sesi Eropah sebelum kembali suram pada dagangan bersambung ke sesi New York semalam.
Menambahkan lagi suntikan terhadap pengukuhan USD adalah susulan lonjakan garang dipamerkan oleh hasil perbendaharaan 10 tahun Amerika Syarikat (AS) menuju semula ke paras 1.70% serta indeks pasaran global yang suram menambah tarikan terhadap USD sebagai matawang safe-haven.

Pergerakan harga yang perlahan dipamerkan pada carta pasangan matawang EUR/USD semalam (Selasa) berbanding awal minggu dengan harga kekal berlegar-legar di atas zon sokongan 1.12000 yang juga adalah zon yang menjadi tumpuan pelabur.
Tampaknya harga memapar kenaikan menghampiri 40 pips ketika memasuki ke awal sesi Eropah dalam mencapai paras halangan Moving Average 50 (MA50) pada rangka masa 1 jam sebelum sedikit susut.
 Corak harga masih lagi dilihat mengekalkan corak downtrend sejak daripada awal November lagi dengan jangkaan pergerakan harga mampu untuk terus junam dalam mencipta paras terendah yang terbaharu.
Ekoran daripada itu, zon sokongan 1.12000 akan kekal dijadikan sebagai tumpuan untuk diuji setelah zon berkenaan sebelum ini pernah menyokong lonjakan pada Jun 2020 yang dilihat terus merekod paras tertinggi.
Manakala menjadi sasaran yang berikutnya adalah bakal diperhatikan pada zon sokongan pada 1.11000 yang sekali gus akan membuat paras terendah terbaharu sekiranya paras 1.12000 itu berjaya ditembusi.
Sebaliknya jika pergerakan harga kembali mencatatkan kenaikan yang lebih agresif, terlebih dahulu zon SBR (support become resistance) 1.13000 bakal digapai sebelum harga dijangka mampu terus melonjak.
Kenaikan untuk isyarat awal kepada perubahan trend bakal diperhatikan jikalau harga mula menuju ke zon SBR yang berikutnya pada 1.14000 bagi menyangkal trend penurunan yang dipamer sepanjang dagangan November.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Semua Event Penting Yang Anda Harus Beri Perhatian Sepanjang Minggu Ini (15-19 Mei 2017)

Tindakan Trump yang secara mengejut telah memecat Pengarah FBI, James Comey yang mengetuai kes siasatan terhadap skandal Russia dengan kempen pilihanraya Presiden AS tempoh hari telah menimbulkan kebimbangan terhadap agenda dasar ekonomi Trump. Dalam masa yang sama, kelemahan data jualan runcit dan CPI juga telah meletakkan matawang gergasi di dalam tempoh bertahan minggu lepas.
Bagi minggu ini, mari saksikan semua event penting yang bakal mempengaruhi sesi trading sepanjang minggu ini.
1.Data KDNK Zon Euro – 16 Mei 2017 (Selasa, 5.00 pm)
Tiada perubahan dijangka untuk data ini selepas data KDNK Zon Euro sebelum ini menunjukkan kadar pertumbuhan yang lebih baik dengan peningkatan sebanyak 0.5 peratus berbanding data dari Amerika Syarikat.
2.Data Perumahan AS– 16 Mei 2017 (Selasa, 8.30 pm)
Data permit bangunan AS telah melonjak ke tahap tahunan sebanyak 1.26 juta pada bulan Mac. Data perumahan juga telah menukar arah kepada 1.22 juta. Sektor perumahan sebenarnya mempunyai hubungan yang kukuh dengan ekonomi secara keseluruhannya. Justeru, bagi meningkatkan pengukuhan US Dollar, kedua-dua data ini perlu bergerak seiring. Permit bangunan dijangka tidak berubah manakala data perumahan dijangka meningkat kepada 1.27 juta.
3.Data Pekerjaan UK–  17 Mei 2017 (Rabu, 4.30 pm)
Kadar pengangguran UK dikeluarkan pada paras 4.7 peratus iaitu tahap yang agak stabil buat masa ini. Namun begitu, pertumbuhan gaji masih tidak memuaskan disebabkan bacaan inflasi yang masih berada pada tahap lemah. Jumlah tuntutan pengangguran melonjak ke paras 25500 iaitu tahap yang agak membimbangkan pada bulan Mac. Bagi bulan April, kadar pengangguran dijangka kekal pada tahap 4.7 peratus.
 4.Data Inventori Minyak AS– 17 Mei 2017 (Rabu, 10.30 pm)
Laporan mingguan EIA mula menjadi perhatian apabila stok minyak mentah dicatat menjunam sebelum ini. Disamping itu, perjanjian OPEC dan pengeluar utama juga dijangka bakal dilanjutkan melebihi separuh pertama tahun ini. Namun begitu, pengeluaran minyak mentah yang semakin meningkat di AS juga membimbangkan pasaran.
5.Data KDNK Jepun–  18 Mei 2017 (Khamis, 7.50 am)
Output Jepun cenderung untuk turun naik disebabkan beberapa faktor. Bagaimanapun, ekonomi negara tersebut dijangka bakal berkembang dengan ramalan peningkatan sebanyak 0.4 peratus.
6.Data Pekerjaan Australia–  18 Mei 2017 (Khamis, 9.30 am)
Pekerjaan di Australia meningkat sebanyak 60900 pekerjaan pada bulan Mac jauh lebih baik daripada jangkaan awal. Bagi bulan April, data ini dijangkakan meningkat sebanyak 5200 pekerjaan dengan kadar pengangguran kekal pada tahap 5.9 peratus.
7.Data Tuntutan Pengangguran AS–  18 Mei 2017 (Khamis, 8.30 pm)
Data pekerjaan AS diadakan pada tahap stabil sejak kebelakangan ini. Justeru, bagi minggu ini, data ini dijangka hanya akan mengalami kenaikan kecil daripada 236,000 pekerjaan kepada 240,000 pekerjaan.

Kebimbangan Pasaran Terhadap Ujian Peluru Berpandu Korea Utara Meningkatkan Permintaan Emas!


EUR/USD Merangkak Perlahan Dalam Julat 30 Pips Sahaja

Dagangan di awal minggu ini dimulakan perlahan dengan ketiadaan data-data ekonomi utama selain pasaran Amerika juga ditutup.
Justeru, pelabur masih belum lagi melihat arah pergerakan harga khususnya buat mata wang US dolar semalam selepas berakhirnya mesyuarat FOMC minggu lalu menyaksikan kenaikan kadar faedah telah mula dihentikan Federal Reserve (Fed).
US dolar telah bergerak lemah mengakhiri dagangan penghujung minggu, namun penganalisis pasaran menanti sebarang petunjuk baru untuk pengukuhan semula US dolar susulan Fed memberi isyarat kenaikan kadar faedah akan berlaku lagi sekurang-kurangnya 2 kali menuju penghujung 2023.
Jika berlaku, US dolar akan kembali memberi tekanan semula kepada kebanyakan mata wang utama lain yang sedang memanfaatkan peluang untuk meningkat buat ketika ini dengan bank-bank pusat sedang bertindak meneruskan kenaikan kadar faedah masing-masing untuk perangi inflasi.
Seperti minggu lalu bank pusat Eropah menaikkan kadar faedah, mata wang Euro berjaya mencapai lonjakan ke paras tertinggi 5 minggu berbanding US dolar. Namun situasi boleh berubah pada bila-bila masa.

Jika diperhatikan pada carta pasangan mata wang EUR/USD, harga bergerak mendatar sepanjang Isnin semalam dalam julat 30 pips antara 1.09100 hingga 1.09400.
 Namun, pergerakan harga yang mula berada di bawah halangan Moving Average 50 (MA50) pada rangka masa 1 jam di carta EUR/USD itu memberi isyarat awal perubahan trend harga boleh berlaku.
Jika harga mula menunjukkan penurunan hari ini, pelabur bakal bersedia menyaksikan harga menuju semula ke zon tumpuan sebelum ini pada 1.08000.
Susut lebih rendah menjangkakan harga akan menguji paras sekitar 1.07000 yang merupakan paras sokongan buat harga pada minggu-minggu yang lalu.
Sebaliknya, jika harga melonjak untuk menyambung corak bullish minggu lepas, kenaikan harga akan melepasi semula halangan MA50 dan seterusnya menuju sasaran 1.10000.
Malah, harga boleh meningkat lebih tinggi jika US dolar kekal lemah dan harga mencatatkan paras ketinggian terbaru 6 minggu dengan sasaran berikutnya sekitar 1.10700 pula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kenapa Harga Minyak Petrol Malaysia Berubah Tidak Mengikut Harga Pasaran Dunia?

Kalau harga minyak mentah dunia turun, kenapa harga minyak petrol Malaysia naik? Soalan ini pasti ditanya setiap kali berlaku perubahan harga minyak. Apakah punca sebenarnya yang mengerakkan harga minyak kita?  Kenapa kita tidak ikut pergerakan harga minyak brent yang jadi ukuran pasaran dunia?
Fakta yang perlu kita jelas, minyak mentah berkualiti tinggi di Malaysia yang di kenali sebagai Tapis Crude Oil akan di eksport ke luar negara kerana harganya lebih tinggi dan mudah di proses.
Jadi bagi memenuhi pasaran dalam negara, syarikat-syarikat minyak seperti Shell, Petronas dan lain-lain terpaksa mengimport minyak daripada luar yang telah siap di proses (refined oils) dan harga refined oils ini diukur berdasarkan Mean of Platts Singapore (MOPS).
Berdasarkan fakta di atas, kita boleh simpulkan bahawa perubahan harga minyak Malaysia adalah di sebabkan oleh dua faktor utama iaitu Mean of Platts Singapore (MPOS) dan kekuatan ringgit Malaysia.
1. Mean of Platts Singapore (MPOS)
Harga minyak Malaysia akan diukur berdasarkan MPOS dan kebiasaannya lebih mahal dari New York Mercantile Exchange (NYMEX) dan London stock exchange (LSE) sebab harga di sana adalah harga minyak mentah (Crude Oil), manakala harga MPOS harga minyak yang telah di proses (refined oil).
Contoh, untuk petrol RON95 di kenali sebagai MPOS95.
 2. Ringgit Malaysia
Kekuatan matawang Malaysia juga memainkan peranan penting sebab minyak yang di dagangkan di Singapura (MPOS) adalah dalam USD. Sekiranya ringgit lemah berbanding USD, kita terpaksa membeli minyak import dengan harga yang lebih mahal.
# Formula Harga Petrol
Kiraan harga petrol menggunakan formula Automatic Pricing Mechanism (APM) 1983:
Harga Petrol = Kos Produk (MPOS) + Kos Alpha (Beza harga Platss dan harga belian syarikat minyak) + Kos Operasi (Pengangkutan & pemasaran) + Margin (Untung syarikat dan stesen minyak) + Cukai Jalan
# Empat cara untuk menjangkakan arah pergerakan minyak Malaysia berdasarkan MPOS dan Ringgit

MPOS naik, Ringgit sama = Harga Minyak Naik
MPOS sama, Ringgit kuat = Harga Minyak Turun
MPOS turun, Ringgit sama = Harga Minyak Turun
MPOS naik, Ringgit lemah = Harga Minyak Naik

Jangan Lupa LIKE dan SHARE. Moga Bermanfaat.


Kenyataan Bank Of Canada Meyakinkan, Usd/Cad Menjunam 100 Pip

Pada mesyuarat Bank of Canada (BoC) sebentar tadi, bank pusat mengekalkan kadarnya di paras 0.5% yang sejajar dengan jangkaan pasaran.
Dalam mesyuarat kali ini tiada laporan terbaru polisi monetari dari BoC dan tiada sidang media Gabenor Poloz.
Dalam kenyataan bank pusat, BoC menyatakan trend pergerakan inflasi adalah sejajar dengan unjuran yang dibuat pada April. Anggaran inflasi-teras (core-inflation) masih lagi kekal di bawah 2% dan pertumbuhan kadar gaji masih lagi lemah yang sejajar dengan lebihan kapasiti dalam ekonomi ketika ini.
Ekonomi global pula terus menunjukkan pertumbuhan yang kukuh secara beransur-ansur dan data-data terkini juga memberangsangkan.
 Perbelanjaan pengguna dan sektor perumahan masih lagi mampan dengan peningkatan dalam pasaran buruh. Pertumbuhan eksport walaubagaimanapun masih lemah seperti yang dijangka dalam laporan polisi monetari sebelum ini.
Menurut bank pusat, pelarasan ekonomi terhadap harga minyak mentah yang rendah telah selesai sepenuhnya. Keseluruhannya, bank pusat berpendapat polisi monetari semasa adalah bersesuaian dengan keadaan ekonomi ketika ini.
Kenyataan BoC hari ini dilihat meyakinkan terutamanya dalam jangkaan pertumbuhan ekonomi dan tidak menunjukkan kecenderungan bank pusat untuk melonggarkan polisi di mana pengetatan polisi akan diambil kira tahun ini jika pertumbuhan berada di atas paras ramalan.
Disebabkan kenyataan polisi yang meyakinkan, Dolar Kanada menguat dengan Usd/Cad menjunam 100 pip dan kini didagang di sekitar 1.3443.


Pasaran Buruh Negara All Black Ini Semakin Baik

Ekonomi yang baik adalah ekonomi yang mampu memberi peluang kerja yang banyak kepada rakyat dalam sesebuah negara.
Sebarang data yang mencatatkan kadar pengangguran di atas 5% menunjukkan ekonomi itu sedang mengalami masalah. Hal ini disebabkan ekonomi negara itu tidak mampu memberikan peluang pekerjaan kepada sebahagian besar penduduknya.
Data gunatenaga (buruh) New Zealand meningkat pada suku ketiga dengan kadar pengangguran turut berkurang memberikan gambaran ekonomi yang agak baik bagi negara All black ini.
Gunatenaga naik 1.4% daripada suku kedua yang menunjukkan peningkatan lebih dari jangkaan 0.6% berbanding 2.4% pada suku sebelum itu.
Laporan oleh Jabatan Statistik New Zealand ini juga mengeluarkan kadar pengangguran iaitu 4.9% berbanding 5.1% pada suku kedua menunjukkan penyusutan sebanyak 0.2%.
 Rajah dibawah menunjukkan kadar pengangguran yang menyusut menunjukkan pasaran buruh yang semakin baik sejak tahun 2014.
Walaupun kadar pengangguran semakin baik, tetapi gunatenaga yang mencatatkan peningkatan 1.4% pada suku ketiga adalah lebih rendah daripada suku kedua iaitu 2.4%. Kedua-dua data ini memberi isyarat masih ada sedikit kelemahan dalam pasaran buruh New Zealand.
Data penyertaan penduduk New Zealand dalam gunatenaga New Zealand juga menunjukkan peningkatan sejak tahun 2014. Ia boleh dilihat dalam rajah dibawah.
Pun begitu, secara keseluruhan ekonomi New Zealand dilihat sedang berkembang, tetapi masih ada risiko kepada deflasi. Consumer Price Index (CPI) atau Indeks Harga Pengguna hanya naik 0.2% pada suku ketiga memberikan RBNZ (Bank pusat New Zealand) kebimbangan dan penelitian kepada dasar monetary sedia ada.

Aktiviti Perdagangan New Zealand Pada September Suram


Data Inflasi Kanada Merosot Sedikit Pada Bulan Ogos!

Jabatan Statistik Kanada melaporkan pada hari ini bahawa kadar inflasi tahunan Kanada jatuh sedikit kepada 1.9% pada bulan Ogos berikutan harga minyak gas rendah. Data yang dikeluarkan ini merupakan antara data utama pertama yang dikeluarkan sejak kempen pilihan raya bermula.
Data yang dikeluarkan pada hari ini sedikit rendah berbanding jangkaan pakar ekonomi yang menjangkakan kadar inflasi akan bertumbuh pada 2.0%. Kejatuhan harga minyak gas sebanyak 10.2% menjadi salah satu faktor utama yang menyebabkan kejatuhan inflasi.
 Kanada kini berada dalam suasana kempen pilihan raya dimana parti liberal sedikit tertekan berhadapan parti Konservatif kerana parti Konservatif menjadikan isu sara hidup sebagai bahan dalam kempen.
Pada awal bulan ini, Bank pusat Kanada telah mengekalkan kadar faedah dan tidak mengumumkan mengenai pengurangan kadar faedah pada masa akan datang. Menurut pakar ekonomi Sal Guatieri, bagi bank pusat Kanada tiada keperluan untuk mengurangkan kadar faedah melainkan terdapat kejutan ketara dalam ekonomi.
Disisi lain, kadar inflasi di UK juga jatuh ke paras terendah sejak 2016 apabila harga pengguna UK bertumbuh pada terperlahan sejak Disember pada bulan lepas. Harga barangan dan perkhidmatan mencatat pertumbuhan 1.7% setahun pada bulan Ogos berbanding 2.1% pada bulan Julai.


Laporan Data Pekerjaan NFP Kukuh Lonjakkan USD!

Dolar Amerika Syarikat melonjak kukuh pada dagangan Jumaat lalu setelah laporan data pekerjaan NFP Amerika Syarikat mencatatkan bacaan yang memberangsangkan. Kadar pertambahan pekerjaan melonjak sehingga 224,000 pekerjaan untuk bulan Jun jauh lebih tinggi mengatasi jangkaan kenaikan pada 162,000 berbanding angka pertambahan bulan sebelumnya pada 72,000.
Angka yang memuncak tersebut berjaya mengukuhkan matawang USD untuk melonjak pada carta harga pasangan matawang utama walaupun data purata pendapatan dan kadar pengangguran mencatatkan bacaan yang sedikit mengecewakan.
Purata gaji per jam mencatatkan penurunan kepada kadar 0.2% berbanding jangkaan angka yang kekal pada 0.3% seperti bulan sebelumnya. Sementara, kadar pengangguran di Amerika Syarikat meningkat kepada 3.7% berbanding penurunan 3.6% pada bulan Mei sebelum ini.
Impak daripada laporan positif tersebut memberi kelegaan kepada Federal Reserve (Fed) dalam menentukan keputusan penetapan kadar faedah untuk mesyuarat polisi yang akan datang. Kebimbangan pelabur terhadap jangkaan penurunan kadar oleh Fed mula pudar.
 Penganalisis berpendapat, berkemungkinan penurunan kadar oleh Fed masih akan berlaku. Namun penurunan dijangka tidak akan begitu dovish untuk mesyuarat Julai seperti yang dihebahkan sebelum ini seperti pemotongan sehingga 50 mata asas pada kadar faedah semasa.
Secara kesimpulannya, laporan data pekerjaan NFP AS adalah kukuh. Faktor tersebut telah mendorong penekanan harga terhadap carta matawang utama seperti pada GBP/USD yang mencatatkan paras terendah harga yang baru untuk tahun 2019.
Turut dikeluarkan bersama pada Jumaat lalu adalah laporan data pekerjaan Kanada. Bacaa data menampilkan bacaan yang mengecewakan apabila kadar pertambahan pekerjaan di Kanada berkurang kepada 2,200 pekerjaan. Sementara kadar pengangguran pula meningkat kepada kadar 5.5% daripada penurunan 5.4% bulan lalu seperti yang telah dijangkakan oleh pasaran.
Pelabur akan menjadikan laporan data pekerjaan yang dikeluarkan pada minggu lalu sebagai faktor sandaran untuk dagangan pada minggu ini.


Ini Kenyataan Philip Lowe Yang Memberi Kesan Kepada Pergerakan Dolar Australia

Gabenor Reserve Bank of Australia (RBA), Philip Lowe dalam ucapannya hari ini mengulangi bahawa RBA bersedia untuk melonggarkan polisi jika diperlukan, tetapi menolak terhadap kemungkinan terhadap kadar faedah yang negatif dalam ekonomi negara itu.
RBA telah mengurangkan kadar faedah tiga kali sejak lima bulan lalu, dalam usahanya untuk merangsang pertumbuhan ekonomi dan menggalakkan pekerjaan.
Pada paras terendah 0.75%, Lowe mengatakan ia telah membantu mengekalkan matawang tempatan memandangkan bank pusat utama lain juga melonggarkan polisi monetari mereka sebagai tindak balas terhadap peningkatan risiko antarabangsa iaitu perang perdagangan AS dan China serta Brexit.
Selain itu, Lowe turut menyatakan keyakinan beliau bahawa dengan pengurangan kadar faedah yang telah dilakukan, ia dapat membantu ekonomi melihat titik perubahan yang lemah dalam pertumbuhan ekonomi.
 Dengan kadar faedah yang rendah, ia telah menyokong pertumbuhan pekerjaan dan pendapatan secara keseluruhan. Bagaimanapun, beliau juga mengakui bahawa polisi monetari tidak lagi berfungsi seperti dahulu.
Beliau turut menambah bahawa terdapat kemungkinan untuk melanjutkan tempoh jangka panjang bagi kadar faedah yang rendah untuk mencapai pekerjaan penuh dan sasaran inflasi.
Sementara itu, RBA akan memfokuskan kepada meningkatkan persekitaran pelaburan di Australia supaya para pelabur bersedia untuk menggunakan kos pembiayaan yang rendah untuk membina aset produktif yang baru.
Susulan daripada itu, dolar Aussie mempamerkan pergerakan menurun berbanding USD selepas mencecah paras tertinggi sejak Rabu lalu yang disokong oleh perkembangan rundingan perdagangan yang positif. Bagaimanapun, dolar Aussie masih diniagakan kukuh berbanding kumpulan matawang utama lain.
Laporan indeks harga pengguna (CPI) Australia bagi suku ketiga pada hari esok akan menjadi tumpuan pelabur yang seterusnya selepas ucapan Philip Lowe hari ini.


Sentimen Terkini Pasaran : AUD Matawang Terkuat, USD & JPY Paling Lemah

Matawang berkadar faedah tinggi AUD meneruskan kenaikannya sejak sesi Asia hari Isnin sehingga pembukaan sesi New York. Matawang US dollar dan Yen pula semakin lemah ketika ini meneruskan kejatuhan sejak sesi Asia.
Antara berita penting pasaran hari ini adalah perletakan jawatan David Davis sebagai Menteri Brexit. Dominic Raab dilaporkan akan menggantikan David Davis sebagai Menteri Brexit yang baru. Davis meletak jawatan sebagai ketua perunding Brexit pada Isnin berikutan tidak setuju dengan perancangan Brexit oleh Perdana Menteri Theresa May.
Indeks US dollar yang mengukur kekuatan matawang greenback berbanding beberapa matawang lain membuat penurunan dengan merekodkan kejatuhan 0.22% setakat pada pukul 9.41 malam.
 Major pair seperti EUR/USD setakat ini membuat kenaikan 0.23% dengan GBP/USD naik 0.44%. USD/JPY setakat ini pula naik 0.11%, USD/CAD susut 0.10% dengan USD/CHF jatuh 0.09%. Pair AUD/USD dan NZD/USD masing-masing merekodkan kenaikan 0.66% dan 0.10% setakat ini.
Matawang paling kuat setakat ini adalah AUD dan matawang paling lemah adalah JPY dan USD. Dengan menggabungkan matawang paling kuat dan lemah, pair AUD/JPY dan AUD/USD masing-masing membuat kenaikan sehingga 0.77% dan 0.63% setakat ini.
Kejatuhan US dollar ketika ini disebabkan data pekerjaan NFP pada Jumaat yang terus memberi tekanan kepada greenback. Kadar gaji (Average earnings) dan kadar pengangguran meleset daripada jangkaan pasaran sekaligus mengurangkan potensi pengetatan polisi The Fed buat masa ini.


Sentimen Terkini OPEC Menyebabkan Harga Minyak Jatuh Hari Ini

Harga minyak pada Rabu dalam sesi Asia jatuh dan berada di paras $47.91 setong bagi U.S. West Texas Intermediate (WTI) setakat pukul 2.40 petang waktu Malaysia. Manakala Brent oil berada di paras $48.97 setong.
Paras harga bagi kedua-dua jenis minyak mentah ini mencatatkan kejatuhan sedikit berbanding semalam yang mana minyak WTI didagangkan pada paras tertinggi $49.14 setong pada Selasa. Manakala minyak Brent (Brent-oil) mencapai paras $49.98 setong semalam.
Kenaikan pada Selasa dilihat sebagai reaksi pasaran ini kepada kebarangkalian pembekuan pengeluaran minyak dalam perjumpaan OPEC minggu hadapan. Pun begitu dalam sesi Asia pada hari ini harga menunjukkan kejatuhan berikutan keraguan kepada kemampuan OPEC untuk memeterai perjanjian ini.
Penganalisis komoditi di Reuters mengatakan minyak Brent (Brent-oil) mampu naik sehingga $49.85 setong yang ditandakan sebagai resistan dalam analisis teknikal.
Ric Spooner, penganalisis di CMC Markets pula mengatakan kejatuhan harga pada hari ini adalah sentiment terbaru yang menunjukkan pelabur meragui sama ada boleh memeterai perjanjian dengan Iraq dan Iran.
 Pengeluaran minyak di kalangan ahli OPEC pada masa ini adalah 34 juta tong sehari dan para pelabur menjangkakan pengurangan keluaran minyak dalam 32 hingga ke 33 juta tong sehari.
Perjumpaan OPEC minggu depan akan membincangkan potensi pemotongan keluaran minyak dalam 4% ke 4.5% bagi semua ahli OPEC kecuali Libya dan Nigeria. Pun begitu, perjanjian ini sedikit terhalang oleh Iraq dan Iran yang mungkin tidak akan bekerjasama sepenuhnya.
Bagi Spooner, cara terbaik adalah mendapatkan persetujuan bagi memotong keluaran minyak di paras 33 juta tong sehari dan dengan cara ini pasaran akan melihat harga minyak naik ke paras $50 setong.
Kita dapat melihat dolar Kanada yang sedikit menguat sejak minggu lepas atas sebab perkembangan terbaru dalam pasaran minyak. Usd/Cad sudah bergerak dalam julat 200 pip sejak minggu lepas yang berada pada paras tertinggi 1.3587 dan mencecah paras terendah minggu ini di 1.3376 semalam.

Apa Jangkaan Anda Terhadap Keputusan Yang Bakal Dicapai Oleh OPEC Penghujung Bulan Ini?


Ini Kerugian Terbesar USD Sejak Mac 2020!

Kejatuhan berterusan dolar Amerika menyebabkan ia mengalami kerugian harian terbesarnya apabila kejutan bank pusat yang dovish di Australia mencetuskan persoalan pelabur sama ada kemuncaknya sudah tiba untuk kadar faedah global.
US dolar susut kira-kira 1.6% berbanding euro yang membawanya kembali menguji paras pariti harga pada $0.9999 dan junam 1.3% berbanding pound sterling kepada $1.1490.
Indeks dolar jatuh 1.3% pada Selasa, penurunan terbesarnya sejak pasaran dilanda wabak Covid-19 pada Mac 2020 dan turun lebih 4% sejak mencapai puncak 20 tahun pada minggu lalu.
Pound telah melantun lebih 11% dari paras terendah sepanjang masa minggu lepas, yang turut diikuti oleh euro.
 Terdahulu, Reserve Bank of Australia (RBA) menaikkan kadar faedah hanya 25 mata asas meleset daripada ramalan untuk kenaikan 50 mata asas, sekali gus memacu lonjakan bon yang mendadak serta mengurangkan jangkaan kadar faedah.
Melihat faktor pergerakan US dolar, jangkaan untuk kenaikan 75 mata asas pada mesyuarat November oleh Federal Reserve (Fed) terus berkurang selepas menyaksikan data pembuatan Amerika Syarikat yang lebih perlahan.
Namun, gabenor Fed Philip Jefferson menegaskan bahawa inflasi kekal menjadi fokus utama bank pusat dan pertumbuhan akan terjejas dalam usaha untuk menurunkannya.
Data pekerjaan NFP AS yang akan dikeluarkan pada Jumaat akan menjadi petunjuk utama seterusnya bagi jangkaan untuk kadar faedah Fed.


Analisis Teknikal EUR/JPY – Timeframe H4 – 11/04/2018

Secara teknikal, EUR/JPY masih berpotensi untuk bullish selagi ia tidak breakout Key Support Zone 132.00 – 131.64. Jika ia tidak dibreakout, harga sekitar tersebut berpotensi membentuk new HL sebelum bullish.
 Jika bullish, target terhampir adalah ke sekitar harga Key Resistance 132.85 dan jika breakout, target seterusnya adalah 133.30. Oleh itu, kebarangkalian masih ke arah bullish setakat ini selagi ia tidak breakout Key Support Zone.
Walaubagaimanapun, jika breakout ia akan bearish dan menguji level support seterusnya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Krisis Korea Utara : US Dollar Melemah, Permintaan Asset Safe-Haven Melonjak

Yen melonjak sedikit pada awal sesi Asia memandangkan kebanyakan pelabur beralih kepada matawang safe-haven gara-gara ketegangan yang semakin memuncak terhadap isu Korea Utara.
Di Jepun, data tempahan jentera teras melonjak sebanyak 5.6 peratus pada bulan Februari. Bagi bacaan bulan ke bulan, data tersebut menunjukkan peningkatan sebanyak 1.5 peratus berbanding jangkaan sebanyak 3.7 peratus. Dalam masa yang sama, laporan harga pengeluar di Jepun menunjukkan peningkatan sebanyak 1.4 peratus bagi bulan Mac.
Dalam sesi ini, USD/JPY didagang tidak banyak berubah pada 109.62 manakala AUD/USD melonjak sebanyak 0.07 peratus.
US Dollar Index yang mengukur kekuatan US Dollar berbanding matawang utama yang lain kali terakhir dinilai menjunam sebanyak 0.31 peratus kepada 100.63.
 Semalam, US Dollar merosot apabila sentimen terhadap isu Korea Utara masih memengaruhi pasaran.
Trump juga dalam satu Tweet pada Selasa mengatakan bahawa Korea Utara sengaja mencari masalah dan memberi isyarat bahawa AS akan menyelesaikan isu nuklear itu sendiri jika China enggan bekerjasama.
Sumber : Twitter
Morgan Stanley dalam analisis trend jangka pendek juga meletakkan jangkaan kemerosotan buat US Dollar namun masih beranggapan bahawa momentum matawang tersebut boleh berubah pada bila-bila masa memandangkan sentimen di sana semakin pulih baru-baru ini.
Korea Utara Ancam Serangan Nuklear Ke Atas Amerika Syarikat


AUD/USD Susut Semula Selepas Capai Paras Tertinggi Sejak Jun 2021

Seperti yang dijangkakan, peningkatan dolar Australia tidak bertahan lama apabila kembali mendapat tekanan oleh pengukuhan US dolar semula.
Sentimen pasaran sememangnya berisiko dengan ketegangan konflik Rusia-Ukraine yang kembali tercetus dan dijangkakan untuk mempengaruhi pergerakan dolar Aussie yang sensitif terhadap perubahan sentimen pasaran semasa.
Namun, dolar Aussie berjaya melonjak pada Selasa semalam selepas pelabur menilai petunjuk hawkish oleh perubahan kenyataan bank pusat Australia (RBA) pada mesyuarat polisi monetari di sesi Asia.
Pada carta harga pasangan mata wang AUD/USD, harga yang telah melonjak melepasi paras rintangan pada 0.75500 menepati jangkaan untuk mencapai paras ketinggian pada 0.76500.
Namun sebaik sahaja menyentuh paras rintangan tersebut, harga susut semula ekoran tekanan oleh pengukuhan US dolar di sesi New York.
Selepas laporan NFP minggu lalu gagal menyuntik momentum pengukuhan terhadap US dolar, raja mata wang itu akhirnya mula paparkan pengukuhan selepas komen hawkish oleh Gabenor Federal Reserve (Fed), Lael Brainard.
Penurunan harga pada carta AUD/USD walau bagaimanapun disokong oleh paras sokongan Moving Average 50 (MA50) pada rangka masa 1 jam jika diperhatikan pergerakan pada sesi Asia hari ini.
 Justeru, harga masih berpotensi untuk menyambung kenaikan ekoran pergerakan di atas paras MA50 masih memberi isyarat untuk trend bullish.
Sekiranya kenaikan boleh berlaku semula, rintangan pada 0.76500 sekali lagi akan diuji untuk harga terus mencatatkan paras ketinggian terbaru.
Melepasi rintangan tersebut, sasaran untuk kenaikan seterusnya adalah pada ketinggian 0.77600 pula yang sebelum ini menjadi zon rintangan pada dagangan Jun 2021 yang lalu.
Namun, jika pengukuhan US dolar terus menekan harga susut lebih rendah, harga berkemungkinan akan melepasi zon 0.75500 dan juga paras sokongan MA50 untuk isyarat pergerakan trend bearish.
Penurunan selanjutnya dilihat akan ke paras sekitar 0.74400 atau lebih rendah boleh mencecah sehingga zon 0.73600.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kejutan RBNZ Gegarkan Sesi Asia!

Reserve Bank of New Zealand (RBNZ) mengejutkan pasaran pada sesi Asia dengan mengumumkan bahawa ia akan menamatkan program pembelian bonnya pada minggu depan.
Pada mesyuarat polisi terbaru yang berlangsung pagi ini, bank pusat mengatakan pembelian aset tambahan di bawah progam Pembelian Aset Skala Besar (LSAP) akan dihentikan pada 23 Julai 2021.
Pengumuman ini ternyata telah mengejutkan pasaran dan mendorong dolar New Zealand untuk melonjak lebih tinggi ke atas paras harga 0.7000 berbanding US dolar.
Dalam pada itu, kadar faedah dikekalkan pada 0.25% dan operasi Funding for Lending Program (FLP) juga tidak berubah.
 Pembuat dasar mengatakan bahawa beberapa rangsangan monetari tetap diperlukan tetapi tahapnya dapat dikurangkan untuk meminimumkan risiko tidak memenuhi mandat bank pusat.
Selain itu, mereka turut mengulangi akan ada lonjakan jangka pendek dalam inflasi pada suku kedua dan ketiga, di tengah faktor bersifat semula jadi seperti kenaikan harga minyak yang tinggi, atau faktor sementara seperti kekurangan bekalan dan kos pengangkutan yang lebih tinggi.
Para pembuat dasar bersetuju bahawa tekanan inflasi harga pengguna yang lebih berterusan dijangka meningkat dari masa ke masa.
Tambahan daripada itu, RBNZ juga mengatakan bahawa bacaan data baru-baru ini menunjukkan ekonomi masih kukuh walaupun terkesan dengan sekatan sempadan antarabangsa yang berterusan.


Analisis Teknikal USD/JPY – Timeframe H1 – 11/1/2019

Pergerakan harga bagi chart pasangan matawang safe-haven USD/JPY untuk sesi dagangan semalam pada mulanya dilihat menurun dan menghampiri paras support MagicS1 pada indicator Moshed Magic Line sebelum harga kemudiannya kembali pantul bergerak naik ke paras Magic Pivot semalam ekoran nilai matawang USD kembali mengukuh dalam pasaran. Jika sentimen semasa pasaran semakin stabil dan USD terus mengukuh, Yen akan terus menerima tekanan dan dilihat sukar untuk menggerakkan harga ke paras lebih rendah. Tumpuan pasaran malam ini adalah kepada data inflasi di Amerika Syarikat yang bakal memberi kesan terhadap matawang USD sebelum dagangan minggu ini berakhir.
Pada sesi pasaran Asia pagi ini, harga pada chart USD/JPY dilihat bergerak perlahan dan mendatar di atas paras Magic Pivot 108.228 hari ini sehingga ke penghujung sesi. Jika harga menyambung kenaikan harga pada sesi New York semalam, harga bakal menuju ke paras resistance 108.694 (MagicR1) dahulu sebelum sedikit lagi kenaikan akan melihatkan harga menguji zon resistance yang diuji pada dagangan minggu ini pada sekitar 108.977 (MagicR2). Sekiranya harga berjaya menembusi paras resistance tersebut, harga bakal menuju ke paras tumpuan harga pada USD/JPY di paras 109.443 (MagicR3).
Namun, jika harga menunjukkan penurunan lebih rendah dari paras Magic Pivot hari ini, paras awal penurunan harga dilihat akan menuju ke paras support pada 107.945 (MagicS1). Seterusnya, harga bakal meneruskan penurunan untuk menuju pula ke paras support lebih rendah yang berada di paras 107.479 (MagicS2). Sedikit lagi penurunan harga akan menguji paras support pada 107.196 (MagicS3) yang diuji ketika terjunan harga pada awal bulan ini.
 Sentiasa pantau perubahan pada sentimen pasaran semasa yang mempengaruhi pergerakan harga khususnya pada chart pasangan safe-haven USD/JPY ini. Gunakan indicator Moshed Magic Line dalam analisis teknikal harian anda untuk membantu anda membuat keputusan yang lebih jelas dan tepat sebelum meletakkan sebarang posisi dagangan dalam pasaran.

Paras support: 107.945, 107.479, 107.196.
Paras resistance: 108.694, 108.977, 109.443.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pound Lemah Selepas Theresa May Dilaporkan Sedang Bersedia Untuk Undian Kali Ketiga.

Matawang Dolar AS diniagakan rendah pada hari terakhir dagangan minggu ini dan merupakan kejatuhan mingguan terbesar dalam tempoh 3 bulan sebelum mesyuarat Federal Reserve pada minggu depan di mana para penggubal dasar akan memberikan lebih banyak gambaran mengenai hala tuju bank pusat khususnya kadar faedah.
Pound Sterling juga merosot pada dagangan hari ini memandangkan para pelabur masih ragu-ragu terhadap hal Brexit di mana Perdana Menteri Theresa May sekali lagi meminta penggubal undang-undang Britain untuk mengundi perjanjian Brexitnya buat kali ketiga pada Rabu depan.
 Di zon Eropah pula, kadar inflasi disahkan pada kadar 1.5% untuk bulan Februari 2019, tidak berubah dari anggaran awal dan sedikit di atas paras 9 bulan terendah yang di catatkan pada Januari iaitu 1.4%.
Berbalik pada sesi Asia, data perkilangan PMI New Zealand naik kepada 53.7 pada Februari 2019 daripada 53.1 pada bulan sebelumnya. Komponen pengeluaran hadir pada 53.9 dan pesanan baru pada 54.7, kedua-duanya meningkat selepas penurunan mendadak pada Januari, manakala komponen pekerjaan menurun 1.2 mata kepada 50.8.
Sementara itu, Bank of Japan mengekalkan kadar faedah pada paras -0.10% seperti jangkaan dan merendahkan pandangan mengenai keluaran dan sektor eksport ekoran pertumbuhan global yang perlahan.


GBP/USD Mulakan Pendakian Di Awal Minggu Atasi Ketinggian Minggu Lalu

Situasi penyusutan nilai US dolar pada pembukaan pasaran di awal minggu ini telah mendorong kenaikan harga pada carta pasangan mata wang GBP/USD pada sesi Asia.
US dolar terus menyambung corak penurunan minggu lalu susulan sentimen pasaran yang dinilai sedikit memulih dengan laporan sekatan pergerakan yang dilonggarkan di China.
Tekanan akan terus dihadapi oleh US dolar sementara pasaran akan menanti untuk memantau laporan minit mesyuarat FOMC serta data pertumbuhan ekonomi Amerika Syarikat (AS) yang bakal diterbitkan.
Pound bergerak lebih positif berbanding prestasi suram US dolar, namun pelabur akan berwaspada menjelang terbitan data sektor ekonomi bagi pembuatan dan perkhidmatan di UK dan AS minggu ini.
Pada minggu lalu, laporan data pekerjaan UK telah berjaya melonjakkan Pound namun reaksi negatif pasaran dilihat susulan data inflasi UK diterbitkan.

Pound berjaya mengakhiri dagangan minggu lalu lebih baik berbanding US dolar yang mengalami minggu penyusutannya mencapai ke paras ketinggian 1.25000.
 Kenaikan harga pada sesi Asia pagi ini dilihat telah melepasi zon rintangan pada 1.25000 sekaligus mengatasi ketinggian minggu lalu itu.
Pergerakan harga di atas paras sokongan Moving Average 50 (MA50) pada rangka masa 1 jam di carta GBP/USD masih memberi isyarat bullish untuk harga menyambung kenaikan lebih tinggi.
Sasaran bagi rintangan berikutnya adalah pada 1.26000, iaitu zon yang diuji ketika reaksi kenaikan harga pada mesyuarat FOMC yang lalu.
Sekiranya harga membuat penurunan semula, zon sokongan awal harga dilihat pada 1.24000 sebelum penurunan lebih rendah boleh mencecah sehingga ke paras sekitar 1.23000.
Penurunan yang dilanjutkan bakal menguji zon support pada 1.21700 atau paras tumpuan lebih rendah pada 1.21000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Isu Kempimpinan Theresa May Beri Kesan Pada Matawang Sterling, US Dolar Kekal Stabil

Matawang U.S dolar didagangkan stabil dalam pasaran Asia pada hari Selasa berikutan peningkatan hasil bon U.S. Manakala matawang sterling menyusut disebabkan keyakinan pasaran terhadap kepimpinan Perdana Menteri Theresa May semakin memudar.
Indeks US dolar yang mengukur kekuatan matawang greenback berbanding enam matawang yang lain kekal stabil 0.00% setakat jam 10.00 pagi kepada 94.00.
US dolar juga mengukuh berbanding matawang yen sebanyak 0.04% kepada 113.65. Namun paras ini masih dibawah paras tertinggi 8 bulan lalu iaitu pada 114.735.
Menurut penganalisis, pengukuhan US dolar didukung oleh peningkatan hasil bon US namun pengukuhan itu masih lagi terbatas.
Jika jangkaan kenaikan kadar faedah pada bulan hadapan semakin tinggi, US dolar berkemungkinan akan terus mengukuh lagi.
 10 tahun hasil bon meningkat sebanyak 2.405% daripada hasil dagangan dalam pasaran Asia pada hari ini.
Matawang Euro mengukuh sedikit berbanding US dolar sebanyak 0.03% kepada $1.1672.
Matawang sterling menunjukkan penyusutan pada awal pagi Selasa sebelum mengukuh sedikit sebanyak 0.04% kepada 1.3122 berbanding US dolar.
Penyusutan ini berikutan tekanan politik terhadap perdebatan antara pembuat dasar UK berkenaan pelan kerajaan untuk keluar daripada zon Eropah.
Tumpuan pasran pada ketika ini ialah pada rundingan komunikasi Bank Pusat yang akan dikelolakan oleh ECB. Barisan pengacara terdiri daripada ketua bank bank pusat Eropah, US, UK dan Jepun.


US Dolar Menyusut, Harga Minyak Naik Berturut-turut, Harga Emas Melonjak Naik

Forex
Matawang US dolar mengalami penyusutan dalam sesi dagangan Asia pada hari Khamis.
AUD mencatat pengukuhan sebanyak 0.39% kepada 0.7666 berbanding US dolar. USD/JPY menunjukkan bacaan pada 112.59, mengukuh sebanyak 0.04% setakat jam10.15 a.m.

Pengukuhan AUD didorong oleh peningkatan perubahan pekerjaan pada bulan November yang menunjukkan peningkatan sebanyak 61,600 berbanding sasaran yang mensasarkan 19,200 peningkatan.
Kadar pengangguran Australia pula pada 5.4%.
Selain itu, berdasarkan laporan yang di keluarkan oleh China, laporan pengeluaran industri pada bulan November menunjukkan peningkatan sebanyak 6.2% diikuti dengan peningkatan jualan runcit dan pelaburan aset tetap yang mencatat peningkatan 10.2% dan 7.2% masing masing.

Matawang NZD mencatat penyusutan sebanyak 0.14% kepada 0.7014setakat jam10.15 a.m.
Indeks US dolar yang mengukur kekuatan matawang greenback berbanding enam menyusut sebanyak 0.05% kepada 93.35 dalam sesi dagangan Asia pada Khamissetakat jam10.15 a.m.

The Fed telah meluluskan kenaikan kadar faedah seperti yang dijangka oleh pasaran.

 Minyak
Harga minyak naik 3 hari berturut-turut pada hari Khamis.
Minyak mentah WTI (West Texas Intermediate) bagi kontak penghantaran Disember naik sebanyak 0.30% kepada $56.77 setakat jam10.15 a.m.
Minyak Brent pula yang didagang ICE Future Exchange di London naik sebanyak 0.13% kepada $62.78 setong setakat jam10.15 a.m.

Peningkatan harga ini didorong oleh kejatuhan inventori minyak mentah US.
Inventori US minyak mentah jatuh 5.1 juta tong bagi minggu yang berakhir 8 Disember. Kejatuhan ini merupakan kejatuhan 4x berturut-turut.

Emas
Harga emas meningkat dalam sesi dagangan Asia berikutan penyusutan US dolar yang disebabkan oleh peningkatan ujuran inflasi. Hal ini membantutkan jangkaan pelabur mengenai kenaikan kadar faedah pada tahun hadapan.
Emas dalam niaga-hadapan (futures) di Comex mencatat kenaikan sebanyak 0.87% pada Khamis kepada $1,259.50 setakat jam10.15 a.m.


Indeks Sektor Perkhidmatan US Capai Paras Tertinggi Sejak 9 Tahun Lalu

Aktiviti ekonomi dalam sektor perkhidmatan Amerika Syarikat meningkat pada bulan lalu untuk kali ke-94 berturut-turut.
Bacaan indeks ISM non-manufacturing PMI (sektor perkhidmatan) naik ke paras 60.1 daripada 59.8 sebelum ini. Jangkaan untuk data kali ini adalah 58.5.
Bacaan melebihi 50 menunjukkan aktiviti ekonomi yang berkembang dan sebaliknya di bawah 50 menggambarkan aktiviti ekonomi yang merosot.
Anthony Nieves, pengerusi Institute for Supply Management (ISM) berkata bacaan pada Oktober adalah yang tertinggi sejak 2008.
“Sektor bukan pembuatan merekod kenaikan tiga bulan berturut-turut. “Komen-komen daripada responden menunjukkan keadaan perniagaan yang positif pada permulaan suku keempat 2017.”
 Indeks aktiviti perniagaan meningkat kepada 62.2 bulan lalu berbanding 61.3 pada September.
Indeks tempahan baru pula merekod bacaan 62.8 meleset daripada 63.0 sebelum ini.
Indeks pekerjaan meningkat kepada 57.5 bulan lalu dari 56.8 sebelum ini.
Indeks harga jatuh kepada 62.7 dari 66.3 sebelum ini.
Bacaan yang meningkat ke paras tertinggi sejak bacaan data ini diperkenalkan pada 2008 telah menyokong US dolar sejak pukul 10 malam tadi.
Kini pasangan matawang EUR/USD membuat penurunan, USD/JPY membuat kenaikan dan GBP/USD menyambung penurunan selepas mencapai paras tertinggi pada Jumaat.


Analisis teknikal EUR/JPY – Timeframe H4 – 19/1/2018

 Mengikut analisis teknikal, harga EUR/JPY masih gagal untuk breakout resistance bulanan sekitar 136.14/00 untuk terus bullish dan kini mulai melakukan retracement bearish. Jika diperhatikan, EUR/JPY masih mempunyai ruang untuk membuat kenaikan dimana sekiranya ia masih gagal untuk breakout Key Support, potensi masih ke arah upside.
Target bullish jika breakout Key Resistance 136.14 ini adlah ke sekitar harga 136.60 atau lebih tinggi lagi 137.10 bagi membentuk new HH. Oleh itu, kelemahan matawang JPY ini akan mendorong untuk EUR/JPY membuat kenaikan ketika ini.


USD/CAD Teruskan Pendakian Selepas Breakout Resistance Pada 1.34400

Pergerakan harga pada pasangan matawang USD/CAD pada dagangan semalam telah kembali melonjak selepas dolar Kanada mengalami penurunan semula.
Loonie pada dagangan Isnin mengukuh setelah harga minyak mentah melonjak ekoran terkesan oleh isu sekatan Amerika Syarikat ke atas Iran yang lebih ketat. Namun dagangan CAD kembali lemah menjelang penetapan kadar faedah pada mesyuarat dasar oleh bank pusat pada hari ini.
Sementara itu juga, USD diniagakan kukuh selepas data pada sektor perumahan yang dikeluarkan semalam mencatatkan bacaan yang positif. Kadar jualan rumah baru di Amerika Syarikat meningkat lebih tinggi berbanding jangkaan pasaran.
Oleh itu, dapat diperhatikan dagangan USD/CAD semalam telah berjaya melonjak sehingga breakout paras resistance sebelum ini iaitu pada paras 1.34000. Pergerakan harga sekitar 100 pips kenaikan harga semalam mencecah paras ketinggian sehingga paras 1.34400.
Harga pada hari ini yang menyambung momentum kenaikan semalam dilihat telah bergerak lebih tinggi dari paras 1.34400 dan menuju ke paras resistance 1.3462 (MagicR1) pada indicator Moshed Magic Line hari ini.
Jika kenaikan harga berjaya diteruskan, kenaikan harga bakal menuju pula ke paras resistance 1.3503 (MagicR2) atau lebih tinggi lagi iaitu pada sekitar 1.3562 (MagicR3) untuk harga terus mencari paras ketinggian semasa yang baru pada USD/CAD  mengatasi ketinggian yang dicapai pada bulan Mac.
 Namun jika harga kembali membuat penurunan semula, destinasi tumpuan harga adalah dilihat ke paras Magic Pivot 1.3403 hari ini untuk harga menguji zon RBS (resistance become support) tersebut.
Penurunan lebih rendah harga bakal menguji paras support 1.3362 (MagicS1) atau lebih rendah lagi boleh mencecah sehingga ke zon support pada MagicS2 yang masih gagal ditembusi harga pada dagangan sebelum ini.
Lihat gambar chart pasangan matawang USD/CAD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 1.3362, 1.3303, 1.3262.
Paras resistance: 1.3462, 1.3503, 1.3562.


Pasaran Semakin Tertekan Selepas Data PPI Dikeluarkan! Ini Perkara Penting Perlu Diketahui ‘Trader’

Harga pengeluar AS meningkat lebih daripada jangkaan pada bulan Jun. Ini membawa indikasi tekanan yang lebih tinggi ke atas the Fed untuk menaikkan kadar faedah bagi menurunkan inflasi.
Harga barangan pengeluar meningkat sebanyak 1.1% berbanding bulan Mei, meningkat lebih daripada 0.8% yang dijangkakan. Antara faktor yang mendorong kenaikan harga pengeluar ialah harga petrol dan tenaga yang tinggi. Tidak termasuk komponen yang tidak menentu, IHPR teras meningkat hanya 0.4%, sedikit kelembapan daripada 0.6% pada Mei.
 Justeru itu, kadar tahunan inflasi harga pengeluar meningkat kepada 11.3%, setelah jatuh bagi setiap dua bulan lepas. Harga pengeluar teras tahunan jatuh kepada 8.2% daripada 8.5%. Harga pengeluar sering dilihat sebagai penunjuk yang lebih jelas terhadap inflasi.
Data berasingan, Jabatan Buruh mengumumkan bahawa tuntutan pengangguran awal meningkat sehingga keparas tertinggi lima bulan iaitu 244,000 minggu lepas, menunjukkan bahawa kadar pemberhentian mungkin meningkat dan proses pengambilan semula tidak berjalan lancar seperti bulan-bulan sebelumnya.
Indeks US dolar yang mengukur matawang US dolar berbanding enam matawang utama didagangkan lebih kukuh selepas laporan PPI dikeluarkan dan kini didagangkan pada paras dagangan 109.000.


Sentimen Terus Diancam Coronavirus, Dagangan Pound Kembali Berisiko Selepas Brexit

Dagangan minggu pertama Februari menyaksikan pembukaan semula pasaran kewangan China selepas cuti perayaan dilanjutkan, sementara sentimen masih dibelenggu oleh kebimbangan risiko coronavirus yang setakat ini telah mencatatkan 361 kematian dan 17,205 kes dan tercetusnya wabak selesema burung H5N1.
Pasaran saham di tanah besar China menjunam kira-kira 9% apabila dibuka pagi ini manakala matawang yuan pula didagangkan pada 6.9400 berbanding US dolar.
Dalam usaha untuk mengekang kelumpuhan ekonomi disebabkan wabak ini, Bank Pusat China (PBOC) merancang untuk menyuntik dana bernilai 1.2 trilion yuan untuk kecairan pasaran menerusi operasi perjanjian belian balik (reverse repurchase agreement) hari ini.
Sesi pasaran Asia hari ini juga turut memperlihatkan penerbitan data PMI pembuatan China hasil tinjauan Caixin yang mencatat pertumbuhan sebanyak 51.1 iaitu paling rendah dalam tempoh 5 bulan.
 Ketidakpastian disebabkan risiko wabak ini terus mendorong pelabur untuk berhati-hati dengan meningkatkan permintaan matawang safe-haven.
Safe-haven yen diniagakan pada 108.54 berbanding USD setelah mencecah paras ketinggian 4 minggu pada Jumaat manakala swiss franc pula terus mengukuh pada 0.9647 berbanding US dolar.
Dolar euro didagangkan mengukuh berbanding USD pada sesi Asia selepas mencatat peningkatan sebanyak 0.6% pada minggu lalu, menandakan keuntungan pertamanya dalam tempoh lima minggu sejak dagangan 2020 bermula.
Selain itu, matawang pound diniagakan mendatar berbanding dolar USD setelah meningkat ke paras ketinggian mingguan pada Jumaat ekoran keputusan hawkish Bank of England (BoE) yang mengekalkan kadar faedah dan berlakunya Brexit.
Pada 7 pagi hari Sabtu (waktu Malaysia), Britain secara rasmi telah menamatkan keanggotaannya sebagai ahli Kesatuan Eropah (EU) dan menandakan bermulanya tempoh peralihan selama 11 bulan untuk UK-EU memulakan rundingan mengenai masa depan hubungan mereka.


Analisis Teknikal USD/CAD – Timeframe H1 – 6/12/2018

Tumpuan pasaran pada dagangan semalam adalah kepada pengumuman kadar faedah oleh Bank of Canada (Boc) selepas melihat kenaikan pada Oktober lalu. Menepati ramalan, kadar faedah telah dikekalkan pada paras 1.75% oleh BoC pada mesyuarat kali ini. Namun, pemerhati pasaran melihat keputusan terkini yang dikeluarkan adalah bernada dovish dengan kenyataan rasmi lebih menggariskan kepada risiko kejatuhan pasaran minyak mentah dan juga ketegangan perang dagang. Oleh itu, dilihat pergerakan harga pada chart pasangan matawang USD/CAD menunjukkan kenaikan ketara berikutan kelemahan pada nilai matawang dollar CAD. Harga yang membuat kenaikan pada dagangan semalam telah berjaya menyentuh ketiga-tiga paras resistance pada indicator Moshed Magic Line semalam dan kenaikan tersebut telah mencatatkan paras ketinggian semasa yang baru untuk tahun ini pada chart USD/CAD mengatasi ketinggian harga yang dicapai pada Jun lalu.
Pada sesi pasaran Asia hari ini, harga masih berlegar di paras ketinggian semalam berhampiran paras resistance 1.3418 (MagicR1) dan jika harga berjaya membuat kenaikan melepasi paras tersebut, jangkaan kenaikan harga seterusnya akan menuju ke paras resistance 1.3483 (MagicR2). Lonjakan ketara harga seperti dagangan semalam jika diteruskan pada dagangan hari ini berkemungkinan mampu mencecah sehingga ke paras ketinggian di sekitar 1.3566 (MagicR3).
Jika harga kembali membuat penurunan lebih rendah dari paras Magic Pivot 1.3335 hari ini, harga dilihat akan turun ke paras support 1.3271 (MagicS1) yang berada di zon tumpuan harga pada chart USD/CAD. Penurunan harga yang diteruskan akan menuju pula ke paras support 1.3187 (MagicS2) yang terus diuji untuk dagangan minggu ini namun masih belum berjaya untuk harga bergerak lebih rendah. Sekiranya harga berjaya melepasi paras tersebut, paras terendah yang baru bakal dicatatkan berkemungkinan ke paras sekitar 1.3123 (MagicS3).
 Fokus seterusnya untuk matawang Loonie adalah kepada data imbangan dagangan yang akan dikeluarkan pada jam 9.30 malam ini manakala esok pula, data pekerjaan di Kanada akan dikeluarkan bersama data pekerjaan NFP Amerika Syarikat. Kawal dagangan anda sebaik mungkin dan untuk teknikal analisis, gunakan indicator Moshed Magic Line untuk mencari paras-paras penting yang menjadi tumpuan harga pada chart USD/CAD anda.

Paras support: 1.3271, 1.3187, 1.3123.
Paras resistance: 1.3418, 1.3483, 1.3566.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


China Tidak Teragak-agak Untuk Melakukan Tindak Balas Pada U.S – Menteri Perdagangan China

China tidak ragu-ragu untuk melawan balik jika U.S mengenakan sekatan perdagangan ke atas Beijing, kata menteri perdagangan pada hari Khamis walaupun Presiden China Xi Jinping berikrar untuk memotong tarif import namun hal itu tidak bermaksud ada hak konsesi ke atas Washington.
Pada hari Selasa, Xi telah membuat ucapan dengan mengatakan China akan mengambil inisiatif untuk memperkembangkan import pada tahun ini dan akan bekerja keras untuk mengimport produk yang diperlukan oleh rakyatnya.
Kata Xi, China tidak mengejar lebihan perdagangan. Kami mempunyai matlamat yang jelas untuk meningkatkan import dan mencapai imbangan perdagangan yang lebih baik.
Xi menyokong dan berazam untuk bekerja keras terhadap perhubungan perdagangan lebih dua hala, membangunkan ekonomi global yang lebih terbuka, menjalankan kerjasama dengan G-20, APEC dan organisasi lain. Kita seharusnya mempromosikan perdagangan dan liberalisasi perdagangan.
 Washington menuduh bahawa syarikat China mencuri rahsia perdagangan syarikat U.S dan memaksa mereka untuk bekerjasama bagi memperolehi teknologi yang ada.
Menurut jurubicara menteri perdagangan Gao Feng, ucapan Presiden Xi hanya menekankan strategi China yang akan membuka ekonomi mereka lebih luas. Hal tersebut tiada kena mengena tentang perselisihan perdagangan dengan U.S
Pada hari Isnin lepas, Trump telah mengkritik China di Twitternya kerana mengekalkan import tarif sebanyak 25% berbanding U.S hanya 2.5% duti.
Menurut Gao, pada ketika ini belum ada rundingan rasmi antara US dan China dalam membincangkan hubungan perdagangan.


Pergerakan Pasaran Tukaran Matawang, Emas dan Minyak Mentah Dalam Pasaran Asia

Forex
Matawang U.S dolar didagangkan tinggi sedikit berbanding matawang yen dalam pembukaan pasaran Asia pada hari Selasa.
US dolar mencatat bacaan 112.51 berbanding yen dalam sesi dagangan Asia dengan pengukuhan sebanyak 0.06% . AUD juga mencatat pengukuhan sebanyak 0.57% kepada 0.7638 berbanding US dolar. Matawang NZD juga mencatat pengukuhan sebanyak 0.60% kepada 0.69 setakat jam 05.05 petang.
Pengukuhan AUD didorong oleh faktor berikut ;

Jualan runcit Australia melonjak naik pada bulan Oktober selepas beberapa bulan pertumbuhan permintaan bertumbuh secara perlahan.
Berdasarkan Jabatan Perangkaan Australia (ABS), jualan runcit meningkat 0.5% pada bulan Oktober daripada bulan sebelumnya
Akaun semasa juga menunjukkan data yang positif apabila defisit akaun semasa jatuh sebanyak $539 juta kepada $9,125 juta pada suku tahun ketiga 2017.
Kini pasaran memberi tumpuan pada gross domestic product (GDP) yang akan dikeluarkan pada hari Rabu.

Sila baca disini lebih lanjut; https://intraday.my/jualan-runcit-dan-akaun-semasa-australia-mencatat-pertumbuhan-yang-positif/
Indeks US dolar yang mengukur kekuatan matawang greenback berbanding enam matawang menyusut sedikit 0.04% kepada 93.04 dalam sesi dagangan Asia pada hari Selasa setakat jam 11.05 pagi.
 Minyak
Harga minyak meningkat dalam pembukaan sesi dagangan Asia pada hari Selasa.
Minyak mentah WTI (West Texas Intermediate) bagi kontak penghantaran Disember naik sebanyak 0.12% kepada $57.54 setakat jam 11.05 pagi.
Minyak Brent pula yang didagang ICE Future Exchange di London naik kepada $62.45 setong setakat jam 11.05 pagi.

Peningkatan harga minyak ini didorong oleh lanjutan perjanjian oleh OPEC dan Non-Opec sehingga akhir tahun hadapan.
Pada bulan November, pengeluaran minyak mentah OPEC jatuh sebanyak 300,000 bpd kepada paras terendah sejak Mei.
Selain itu, turut mendorong peningkatan harga minyak, ialah disebabkan kejatuhan inventori minyak mentah US pada minggu lepas.

Emas
Harga emas kekal rendah pada Selasa dengan sentimen positif yang menyokong US dolar. Kelulusan reformasi cukai oleh Senat U.S. menyebabkan kejatuhan harga emas dengan membuat gap-down pada pembukaan pasaran Selasa.


Analisis Teknikal GBP/USD – Timeframe H1 – 14/11/2018

Matawang GBP melonjak pada dagangan semalam setelah perkembangan Brexit kembali positif. Keyakinan para pelabur mula meningkat dengan laporan Britain telah menyiapkan draf perjanjian peralihan Brexit dengan Kesatuan Eropah selepas tempoh masa lebih setahun perbincangan berlarutan. Selain itu juga, pengukuhan Sterling turut disokong dengan data purata pendapatan yang dikeluarkan pada petang semalam menunjukkan bacaan yang meningkat berbanding bulan lalu. Tumpuan seterusnya pula adalah terhadap data indeks harga pengguna di Britain yang akan dikeluar pada jam 5.30 petang ini yang bakal menentukan sama ada Sterling akan terus mengekalkan pengukuhan atau sebaliknya. Secara teknikal, pergerakan harga pada chart pasangan matawang GBP/USD telah membuat kenaikan sehingga melepasi ketiga-tiga paras resistance pada indicator Moshed Magic Line semalam sebelum harga kembali membuat sedikit penurunan sebelum pasaran New York ditutup.
Bersambung pada sesi pasaran Asia hari ini pula, harga dilihat bergerak mendatar dan berada lebih tinggi dari paras Magic Pivot 1.2948. Jika harga gagal membuat penurunan melepasi paras Magic Pivot tersebut, jangkaan harga akan terus membuat kenaikan menuju ke paras resistance pada 1.3064 (MagicR1). Seterusnya, harga yang masih meneruskan kenaikan bakal menguji paras ketinggian yang dicapai harga pada minggu lalu sekitar resistance 1.3162 (MagicR2). Dan sekiranya harga berjaya breakout paras tersebut, harga akan mencari paras ketinggian yang baru berkemungkinan kenaikan bakal mencecah sehingga ke paras sekitar 1.3278 (MagicR3).
Namun, jika rundingan Brexit kembali dilaporkan bermasalah, besar kemungkinan harga pada chart GBP/USD akan mengalami kejatuhan membuat penurunan melepasi paras Magic Pivot 1.2948 seterusnya menuju ke paras support 1.2850 (MagicS1). Tambahan pula USD yang berkemungkinan akan kembali mengukuh dalam pasaran semasa bakal memberi tekanan lagi pada harga sehingga penurunan harga boleh mencecah paras support pada 1.2734 (MagicS2). Pasaran akan menunggu reaksi harga pada paras 1.26900 nanti yang menjadi titik perubahan arah pergerakan harga sebelum ini di mana jika harga berjaya breakout paras tersebut, dijangka paras support 1.2636 (MagicS3) berpotensi untuk menjadi paras terendah harga yang terbaru pada chart GBP/USD.
 Terus ikuti perkembangan Brexit yang masih memberikan debaran terhadap pasaran menjelang fasa akhir rundingan tersebut. Kawal risiko dagangan anda sebaik mungkin pada chart GBP/USD dengan membandingkan paras support dan resistance pada indicator Moshed Magic Line untuk membantu anda mencari paras terbaik untuk dagangan harian anda.

Paras support: 1.2850, 1.2734, 1.2636.
Paras resistance:  1.3064, 1.3162, 1.3278.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


EUR/USD Susut Semula Selepas Capai Paras Tertinggi 2 Bulan

US dolar terus bergerak perlahan pada awal minggu ini dengan kewaspadaan pelabur menjelang mesyuarat polisi Federal Reserve (Fed) dan juga data tumpuan pertumbuhan ekonomi bagi suku pertama tahun ini di Amerika Syarikat (AS).
Dengan jangkaan tiada perubahan pada polisi utama Fed, pelabur akan memberi perhatian terhadap kenyataan susulan oleh Pengerusi Fed, Jerome Powell dalam ucapannya untuk petunjuk terbaru.
Pada carta harga bagi pasangan mata wang EUR/USD semalam, harga telah memulakan dagangan awal minggu dengan kenaikan ke paras ketinggian terbaru pada sesi Asia hampir ke paras sekitar 1.21200.
Namun pada sesi Eropah dan awal sesi New York melihatkan penurunan semula harga dengan sedikit pengukuhan US dolar disokong oleh kenaikan pada hasil perbendaharaan AS.

Setelah hampir mencapai paras 1.60%, hasil perbendaharaan AS kemudiannya susut semula membuatkan US dolar kembali bergerak lemah sehingga penghujung sesi New York semalam.
Penurunan tersebut sekadar menguji paras sokongan Moving Average 50 (MA50) pada rangka masa 1 jam pergerakan harga di zon RBS (resistance become support) 1.20600.
 Bersambung dagangan sesi Asia pada Selasa, harga bergerak perlahan dalam zon RBS 1.20900-1.20600 berlegar di paras MA50 untuk isyarat pergerakan harga selanjutnya.
Sekiranya harga berjaya meneruskan kenaikan lebih tinggi dari zon tersebut, harga berkemungkinan akan mengatasi paras ketinggian harga semalam untuk menuju ke zon tumpuan seterusnya pada 1.21500-1.21800.
Kenaikan ke zon tersebut akan mencatatkan paras tertinggi terbaru dalam tempoh dagangan 9 minggu.
Namun jika harga susut lebih rendah di bawah zon RBS 1.20600, penurunan lebih rendah akan dijangkakan semula menuju sehingga ke zon RBS sebelum ini iaitu 1.20000.
Paras tersebut pada minggu lalu telah berjaya menyokong harga untuk meningkat semula daripada penurunan yang berlaku.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data Ekonomi Amerika Stabil, EUR/USD Ditekan Lebih Rendah Dari Paras 1.11000

Dagangan US dolar kembali mempamerkan pengukuhan pada sesi New York Jumaat lalu sebelum dagangan minggu lalu berakhir.
Pengukuhan adalah didorong oleh data pertumbuhan ekonomi tahunan Amerika Syarikat yang kekal stabil pada bacaan akhir GDP suku ketiga 2019.
Bacaan data berbeza menunjukkan perbelanjaan pengguna di Amerika Syarikat meningkat 0.4% bulan lalu dengan peningkatan perbelanjaan pada kenderaan bermotor serta penjagaan kesihatan.
Dapat dilihat pergerakan menurun harga pada carta pasangan matawang EUR/USD penghujung minggu lalu telah turun lebih rendah dari paras 1.11000.
Jika diteliti pergerakan harga pada Jumaat, harga bergerak mendatar sejak sesi Asia sebelum garisan halangan Moving Average 50 (MA50) diuji pada sesi Eropah namun harga gagal menunjukkan tanda-tanda kenaikan lebih tinggi.
Kemudian, harga jelas menunjukkan penurunan bagi meneruskan trend bearish harga pada carta EUR/USD. Penurunan terendah mingguan tersebut mencecah paras 1.10650.
 Bersambung pada awal dagangan minggu ini, pergerakan harga mendatar dan lebih perlahan. Harga diijangka akan terus bergerak perlahan berikutan faktor cuti perayaan Krismas pada minggu ini.
Penurunan harga dilihat akan menuju zon RBS (resistance become support) pada paras 1.10400 yang diuji pada awal Disember.
Penurunan lebih rendah bakal mencecah paras tumpuan pada 1.10000 yang merupakan zon support harga kali terakhir diuji adalah pada penghujung November lalu.
Namun jika harga kembali membuat kenaikan semula, paras 1.11000 yang berada pada zon SBR (support become resistance) akan dituju harga sebelum harga meneruskan semula trend penurunan.
Namun jika harga berjaya breakout zon tersebut serta melepasi garisan MA50, harga bakal meneruskan kenaikan ke paras lebih tinggi berkemungkinan mencapai paras ketinggian 1.11800.
Lihat gambar carta pasangan matawang EUR/USD di bawah untuk rujukan analisis teknikal anda.


USD/CAD Berundur Sedikit Lepas Capai Lonjakan Lebih 300 Pips

Sebagai ekonomi kedua terbesar di dunia, umum mengetahui China merupakan antara negara pengguna terbesar minyak di dunia.
Justeru, disebabkan langkah sekatan yang dilaksanakan di China ekoran penularan Covid-19 telah mencetuskan kebimbangan terhadap permintaan minyak global.
Disebabkan kejatuhan harga minyak mentah, mata wang sensitif pasaran minyak iaitu dolar Kanada ketara mengalami penurunan sejak penghujung minggu lalu.
Dapat diperhatikan pergerakan harga pada carta pasangan mata wang USD/CAD telah memaparkan lonjakan sehingga 300 pips sejak Khamis lalu sehingga bersambung pada dagangan Isnin semalam.
Selain dolar Kanada yang susut, faktor lonjakan harga turut didorong oleh pengukuhan jelas US dolar dalam pasaran selepas petunjuk kenaikan kadar faedah oleh Pengerusi Federal Reserve (Fed), Jerome Powell selain sentimen pasaran yang berisiko turut menyokong mata wang safe-haven.
Harga telah melonjak dari zon 1.24600 sehingga melepasi zon rintangan 1.26700 pada Jumaat lalu sebelum meneruskan kenaikan lebih tinggi pada dagangan yang bersambung di awal minggu semalam.
Kenaikan harga pada sesi New York semalam telah mencapai paras ketinggian 1.27770 sebelum mula paparkan penurunan semula di penghujung sesi.
 Bresambung pada dagangan sesi Asia pagi ini (Selasa), harga sedikit menyusut dilihat menuju ke paras 1.26700 pada zon RBS (resistance become support) terbaru itu.
Penurunan yang sedikit melepasi paras sokongan Moving Average 50 (MA50) pada rangka masa 1 jam di carta USD/CAD boleh memberi isyarat untuk pernurunan harga selanjutnya.
Namun, sekiranya harga berjaya mengekalkan pergerakan trend bullishnya, harga dilihat bakal melepasi ketinggian yang dicapai semalam untuk menuju zon ketinggian terbaru pada 1.29000.
Kenaikan ke paras tersebut juga akan mencatatkan paras ketinggian terbaru untuk tempoh 7 minggu selepas kali terakhir harga menyentuh paras tersebut pada awal Mac lalu.
Sebaliknya jika harga menjunam semula melepasi zon 1.26700, penurunan lebih rendah harga akan kembali menguji zon-zon tumpuan sebelum ini sekitar 1.26000 atau 1.25000.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Hati-Hati Untuk Dagangan EUR/USD Di Awal Minggu

Penghujung minggu lalu pasaran menyaksikan pengukuhan semula US dolar dalam pasaran yang disokong oleh peningkatan pada hasil perbendaharaan Amerika Syarikat (AS).
Sebelum itu, US dolar telah memaparkan prestasi yang merosot sejak awal minggu dengan jangkaan situasi tersebut bakal berterusan susulan berita Presiden Joe Biden telah menandatangani pakej rangsangan ekonomi AS yang bernilai $1.9 trilion.
Bersambung pada pembukaan pasaran awal minggu ini, US dolar bergerak sedikit lemah sebelum menunjukkan peningkatan semula susulan kenaikan pada hasil bon AS.
Tumpuan utama pasaran pada minggu ini yang akan memberikan impak besar terhadap US dolar adalah keputusan mesyuarat FOMC pada awal Khamis nanti.
Pada carta harga pasangan mata wang utama EUR/USD, dapat dilihat penurunan ketara dipamerkan harga pada Jumaat lalu selepas siri kenaikan sepanjang minggu.
Gagal mencapai paras rintangan 1.2000, harga menujunam semula ke zon RBS (resistance become support) di atas paras 1.19000 namun menutup dagangan lebih tinggi semula sekitar 1.19600.
 Harga bergerak lemah pada awal sesi Asia apabila pengukuhan semula US dolar membantutkan kenaikan harga dan menekan semula harga turun semula.
Sekiranya harga turun lebih rendah, zon RBS pada 1.19000 akan kembali diuji semula sebelum penurunan lebih rendah boleh mencecah sehingga ke paras support 1.18000.
Sebaliknya jika harga berjaya melonjak, harga bakal menuju ke paras 1.20000 untuk menguji zon SBR (support become resistance) tersebut.
Kenaikan yang diteruskan bakal menuju pula ke zon tumpuan pada bulan lalu sekitar 1.20600-1.20900.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Adakah EUR/USD Akan Jatuh Sampai Ke Paras 1.2000?

Penghujung dagangan minggu lalu menyaksikan mata wang US dolar kembali mengukuh semula berikutan sentimen pasaran yang dinilai berisiko.
Pasaran Wall Street ditutup rendah sementara hasil perbendaharaan Amerika Syarikat (AS) juga menurun semula.
Di tengah kebimbangan terhadap peningkatan kes jangkitan Coronavirus, faktor yang menambahkan kegelisahan pelabur dengan penangguhan agihan vaksin Pfizer di Eropah yang dilihat akan memperlahankan proses pemulihan ekonomi.
Permintaan terhadap mata wang US dolar sebagai safe-haven kembali meningkat semula dan dalam masa yang sama, tekanan yang meningkat terhadap ekonomi Eropah turut memberi kesan penyusutan buat nilai Euro.
Berikutan itu dagangan pada Jumaat lalu melihatkan harga pada carta pasangan mata wang EUR/USD susut lebih rendah di bawah paras 1.21000.
Menutup dagangan minggu lalu di sekitar paras 1.20800, harga terus bergerak perlahan di zon harga tersebut pada sesi Asia bagi permulaan dagangan minggu ini.
 Penurunan harga akan dijangkakan menuju paras tumpuan pada 1.20000 jika sentimen pasaran kekal tidak berubah.
Namun jika harga kembali membuat kenaikan semula di atas paras 1.21000, kenaikan lebih tinggi dijangka akan menguji zon SBR (support become resistance) pada 1.21500-1.21800.
Pelabur juga akan berwaspada terhadap data-data ekonomi penting pada minggu ini termasuk mesyuarat polisi bank pusat Eropah.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Pasaran Semasa Masih Berisiko, AS Dolar Berdepan Dengan Data Jualan Runcit

Sekali lagi, matawang komoditi khususnya NZD hari ini diniagakan rendah berikutan tinjauan PMI perkilangan New Zealand yang dicetak rendah pada 50.2 pada bulan Mei 2019 daripada 53.0 pada bulan lepas dan di bawah jangkaan pasaran 54.4 sekaligus menjadikan bacaan ini merupakan bacaan yang terendah sejak Disember 2017.
Bukan itu sahaja, sentimen pasaran global yang kembali tidak menentu juga menekan prestasi matawang komoditi ini. Terbaru, pelabur berhati-hati dalam ketegangan geopolitik AS-Iran. Amerika Syarikat mengesyaki bahawa Iran terlibat dalam serangan terhadap 2 kapal tangki minyak di Teluk Oman semalam.
 Berbalik kepada data ekonomi, sebentar tadi pasaran dikejutkan dengan data domestik China yang kurang memberangsangkan di mana sektor pengeluaran perindustrian dan pelaburan aset tetap di negara itu merosot secara tidak dijangka. Sektor keluaran industri China menguncup kepada 5.0% pada Mei 2019 daripada 5.4% pada April. Ia juga merupakan pertumbuhan tahunan yang paling perlahan dalam tempoh lebih 17 tahun.
Seterusnya, pelabur bakal menumpukan perhatian terhadap data jualan runcit Amerika Syarikat yang dijadualkan pada jam 8:30 malam ini. Dengan kemerosotan dalam pasaran buruh, purata pendapatan yang perlahan, harga petrol yang rendah serta kejatuhan 6% dalam pasaran saham pada Mei, data ini dilihat untuk dicetak lebih rendah.


Aduhai! Data Pekerjaan Australia Lemah, Apa Reaksi Dolar Aussie?

Pelabur dolar Aussie telah dikejutkan dengan penerbitan laporan pekerjaan yang lemah pada bulan April.
Laporan terbaru dari Biro Statistik Australia (ABS) menunjukkan guna tenaga bersih turun sebanyak 4,300 pada bulan lalu setelah mencatatkan peningkatan lebih kukuh sebanyak 61,100 pada Mac.
Angka yang dicatatkan tersebut juga jauh tersasar daripada unjuran pasaran untuk meningkat sebanyak 25,000.
Sementara itu, kadar pengangguran pula meningkat kepada 3.7% daripada paras terendah 50 tahun yang sebelum ini dicatatkan pada 3.5%.
 Dolar Aussie junam 0.4% kepada 0.6635 berbanding greenback sebaik sahaja data tersebut dikeluarkan pada sesi Asia.
Susulan daripada bacaan lemah itu, ia secara tidak langsung menggoyahkan keyakinan pelabur untuk melihat Reserve Bank of Australia (RBA) meneruskan kenaikan kadar faedah pada mesyuarat akan datang.
RBA sebelum ini telah mengatakan bahawa keputusan seterusnya akan bergantung kepada perkembangan dalam ekonomi dan inflasi.
Kekuatan pasaran pekerjaan telah menjadi faktor utama keyakinan RBA bahawa Australia boleh mengelakkan kemelesetan.
Bank pusat itu meramalkan pengangguran akan meningkat kepada 4% menjelang akhir tahun ini disebabkan peningkatan kos pinjaman menjejaskan aktiviti ekonomi.


Risiko di Semenanjung Korea Memberi Ruang Kepada Emas Untuk Menambah Tenaga!

Emas melonjak gara-gara isu risiko di Semenanjung Korea, manakala copper menjunam disebabkan pengeluaran data China yang agak mengecewakan.
Niaga emas di Comex meningkat sebanyak 0.22 peratus kepada $1,258.20 sat troy ounce, manakala copper menyusut kepada $2.627 Pound selepas data tersebut diumumkan.
Di Asia, Bank Pusat Jepun dijangka akan minit mesyuarat dasar Mac dan bersetuju untuk memantau harga pengguna memandangkan data tersebut tidak menunjukkan momentum menaik. Sasaran harga pengguna buat masa ini masih diletakkan pada sasaran 2 peratus disamping mengekalkan dasar pelonggaran kuantitatif .
Pada minggu lepas, Bank Pusat Jepun menaikkan unjuran ekonomi pada mesyuarat dasar, namun masih meletakkan dasar pada tahap semasa.
 Semalam, harga emas merosot dalam perdagangan sesi Eropah pada Isnin, jatuh ke tahap terendah dalam tiga minggu selepas kongres AS bersetuju untuk membiayai kerajaan.
Perunding dalam Kongres AS dijangka akan membiayai kira-kira $1 Trillion dalam pembiayaan persekutuan yang akan digunakan sehingga 30 September untuk mengelakkan government shutdown.
Berita ini telah memberi impak kepada asset berisiko dan mencetuskan penjualan besar-besaran kepada asset selamat seperti Yen dan emas.
Data Pertumbuhan Perkilangan China Menunjukkan Bacaan Paling Lemah dalam Tempoh 7 Bulan!


Pelabur Senang Hati, GOLD Dah Melonjak Semula Minggu Ini!

Harga emas kembali pamerkan kenaikan semula pada dagangan awal minggu ini selepas penurunan harga pada minggu sebelumnya.
Pelabur mula melihat perubahan trend harga emas bakal bermula dan bersedia untuk posisi pembelian semula.
Faktor utama yang mempengaruhi pergerakan emas buat masa ini adalah perubahan nilai US dolar dalam pasaran. Pengukuhan matawang utama tersebut mula perlahan menjelang laporan data pekerjaan NFP Amerika Syarikat (AS) pada penghujung minggu.
Selain debat pilihan raya presiden, tumpuan pelabur juga terarah pada perbincangan tentang pelaksanaan pakej rangsangan fiskal AS yang akan terus memberi tekanan terhadap ekonomi sekiranya masih berlanjutan.
Isu dalaman yang menambahkan tekanan terhadap dagangan US dolar akan memberi lebih ruang untuk harga emas meningkat berikutan suasana pasaran yang masih lagi dilihat berisiko dengan penularan kembali pandemik Covid-19.
Secara teknikal, pergerakan harga emas pada carta XAU/USD telah memaparkan kenaikan dari paras sokongan 1850.00 setelah diuji sejak minggu lalu.
 Kenaikan harga yang melepasi paras halangan Moving Average 50 (MA50) pada pergerakan 1 jam harga juga turut memberi isyarat awal perubahan trend bullish.
Seterusnya harga telah bergerak melepasi paras 1875.00 yang dilihat sebagai zon RBS (resistance become support) dengan jangkaan kenaikan harga akan berterusan.
Kenaikan lebih tinggi dijangka akan kembali semula pada paras tumpuan iaitu 1900.00 selepas harga jatuh lebih rendah dari paras tersebut minggu lalu.
Namun jika harga kembali membuat penurunan semula, paras sokongan 1850.00 akan ditembusi dan penurunan harga dilihat akan menuju ke paras 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Indeks US Dolar Jatuh Dengan Terdapat Risiko Pasaran Ketika Ini

Matawang U.S dolar menyusut berbanding matawang utama pada hari Khamis berikutan tumpuan pelabur terhadap laporan ekonomi yang akan dikeluarkan pada malam ini dan spekulasi calon pengganti pengerusi Fed.
Dolar mengukuh pada awal minggu ini selepas laporan Presiden Donald Trump yang kelihatan lebih memihak kepada pakar ekonomi John Taylor sebagai penganti Janet Yellen. Taylor kelihatan lebih hawkish daripada Yellen.
Namun dolar mula menyusut pada hari Rabu berikutan laporan data perumahan yang jatuh pada bulan September. Permit perumahan juga mencatat kemerosotan.
Para pemain pasaran memberi tumpuan pada laporan jumlah tuntunan pengangguran dan aktiviti pembuatan yang akan dikeluarkan pada hari ini sebagai indikasi untuk mengukur kekuatan ekonomi.
 EUR/USD meningkat sebanyak 0.16% iaitu pada 1.1806, manakala GBP/USD menyusut sebanyak 0.35% kepada 1.3159 selepas jumlah jualan runcit UK jatuh melebihi jangkaan pada bulan September setakat jam 6.35 p.m.
Kerajaan Sepanyol merencanakan untuk mencabut autonomi Catalonia dan mengenakan tindakan undang-undang selepas presiden Catalonia masih berkeras untuk tidak menarik pengisytiharan kemerdekaan.
USD/JPY juga mencatat penyusutan sebanyak 0.37% pada bacaan 112.52. Matawang AUD menguat sebanyak 0.25% iaitu pada 0.7866 berbanding US dolar, manakala NZD/USD menyusut sebanyak 1.64% iaitu pada 0.7032, bacaan terendah sejak 10 Oktober setakat jam 6.35 p.m.
Laporang Jabatan Perangkaan Australia melaporkan peningkatan pekerjaan sebanyak 19,800 pada bulan September mengatasi jangkaan yang menjangkakan pertambahan 15,000 pekerja. Selain itu, kadar pengangguran juga positif apabila kadar tersebut berkurangan daripada 5.6% kepada 5.5%.
Indeks U.S dolar jatuh sebanyak 0.21% iaitu kepada bacaan 93.10 setakat jam 6.35 p.m


Ikuti Perkembangan Aussie dan Kiwi Bagi Sesi Dagangan Eropah Disini!

Dolar Australia meningkat lebih tinggi berbanding matawang US pada hari Khamis walaupun data jualan runcit Australia dilihat lemah.
AUD/USD meningkat 0.16% pada Khamis.
AUD/USD, 15 minit
Australia Bereau of Statistics melaporkan peningkatan terhadap jualan runcit hanya sebanyak 0.1% pada bulan Jun.
Sementara itu, NZD/USD merekodkan penurunan kepada 0.7149. Angka ini disokong oleh data pekerjaan AS yang positif.
 NZD/USD, 15 minit
Greenback kembali mengukuh selepas ADP berkata sektor swasta AS telah menambah bilangan 179,000 pekerjaan pada bulan lalu. Angka ini melepasi ramalan peningkatan sebanyak 170,000.
Walaupun tidak menggambarkan keputusan sebenar laporan pekerjaan kerajaan yang bakal diumumkan Jumaat ini, angka ini secara tidak langsung memberi gambaran positif buat sektor swasta.
Selain itu, US Dollar Index, dilapor meningkat 0.10% pada 95.59, jauh dari angka terendah sebelum ini.
Ingin tahu kerjasama baru yang terjalin diantara Rusia dan Turki? Klik pautan ini!


Yen Lemah Berbanding Dolar Dua Hari Berturut-turut, Fokus Beralih Kepada Data Inflasi US

Yen Jepun menutup semula keuntungan yang diperoleh awal pembukaan pasaran Asia hari ini selepas bacaan indeks harga pengguna sedikit jatuh daripada jangkaan.
Pasangan matawang USD/JPY naik semula 10 pip kepada 110.16 selepas turun ke paras 110.06 hari ini. AUD/USD pula didagangkan pada 0.8027, naik 0.09% setakat jam 9.30 pagi.
Indeks US dolar yang mengukur kekuatan greenback berbanding enam matawang utama yang lain, susut 0.05% kepada 91.84
Japun melaporkan bacaan indeks harga pengguna (PPI) bagi bulan ogos naik 2.9% bagi unjuran tahun ke tahun (y/y) dan kekal di paras yang sama pada bacaan bulanan. Bacaan rasmi sedikit rendah daripada jangkaan kenaikan 3.0%.
 Dolar semalam dilihat sideway berbanding matawang utama disebabkan oleh data masih menunjukkan permintaan pekerjaan US yang kukuh, namun kenaikkan dolar dihalang selepas sterling melonjak naik ke paras tertinggi setahun yang lalu dengan data inflasi yang sangat positif.
Laporan kaji selidik pembukaan dan perolehan pekerjaan (JOLTs) yang mengukur permintaan pada pasaran buruh oleh jabatan buruh US semalam dilihat meningkat bagi bulan Julai dengan pembukaan pekerjaan baru naik 6.2 juta, melebihi jangkaan 5.96 juta.
Laporan ini dikeluarkan menjelang data inflasi penting (CPI dan PPI) hari ini yang akan mempengaruhi keputusan Federal Reserve dalam polisi monetari mereka hujung bulan ini. . Mesyuarat FOMC bakal diadakan bermula 19 September depan.
Sementara itu, permintaan safe haven semakin pudar walaupun Korea Utara terus memberi ancaman kepada US dengan kenyataan provokasi bahawa Amerika akan menerima “greatest pain” selepas Pyongyang terpaksa berhadapan sekatan baru yang dikeluarkan oleh Persatuan Bangsa-Bangsa Bersatu (PBB). Dolar terus mengukuh berbanding yen dan swiss franc.
Pound sterling pula naik ke paras tertinggi 12-bulan yang lalu, menambah kenaikan 0.08% kepada 1.3293 di sesi Asia. Kenaikan pound disokong oleh bacaan inflasi harga pengguna (CPI) semalam yang meningkat 2.9% tahun ke tahun pada bulan Ogos berbanding 2.6% bulan lepas.


Aussie Menunggu Laporan Pekerjaan, Pound pula Menantikan Keputusan Penetapan Kadar Faedah

Perkembangan terbaru Brexit berjaya menyokong semula dagangan Pound Sterling dalam pasaran semasa. Pound dilihat kembali mengukuh pada Selasa selepas Bloomberg melaporan bahawa Kesatuan Eropah bakal meluluskan penangguhan tempoh rundingan Brexit sebelum tarikh pengunduran Britain pada 29 Mac nanti.
Selain perkembangan pada isu Brexit, tumpuan pelabur terhadap dagangan GBP turut terarah kepada keputusan penetepakan kadar faedah di UK dalam mesyurat dasar montari pada Khamis.
Pasaran meramalkan kadar faedah pada kali ini dijangka akan terus dikekalkan di paras 0.75% seperti sebelum ini sejak dinaikkan dari paras 0.50% pada Ogos tahun lalu.
Sementara itu, matawang komoditi dolar Australia pada dagangan Asia pagi ini menunjukkan kejatuhan harga susulan ucapan Timbalan Gabenor, Bullock berkaitan mini mesyuarat dasar monetari pada Januari.
Turut menjadi tumpuan untuk dagangan AUD minggu ini adalah pada laporan data pekerjaan Australia yang akan dikeluarkan pada jam 8.30 pagi esok.
Pertambahan pekerjaan di Australia untuk bulan Februari dijangka mencatatkan angka yang lebih rendah berbanding bacaan sebelumnya sekitar 14,800 pekerjaan selepas lonjakan tinggi angka pada bacaan 39,100 pada Januari.
Kadar pengangguran di Australia pula dijangka akan terus kekal di paras 5.0% seperti bacaan sebelumnya.
 Jika dilihat pergerakan harga bagi chart pasangan matawang GBP/AUD, harga yang turun menyentuh paras support sekitar 1.86400 pada dagangan semalam kembali membuat kenaikan dan menguji paras resistance pada 1.87700 sehingga awal sesi pasaran Asia hari ini dibuka.
Harga yang menguji paras resistance 1.8757 (MagicR1) pada indicator Moshed Magic Line hari ini mula menunjukkan penurunan harga semula. Jika harga turun lebih rendah, jangkaan penurunan harga akan kembali menguji zon support pada paras terendah yang dicecah semalam.
Namun jika harga berjaya breakout resistance 1.87700, kenaikan harga seterusnya bakal menguji paras ketinggian harga yang dicapai sebelum ini sekitar 1.8862 (MagicR3).
Lihat gambar chart pasangan matawang GBP/AUD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.8651, 1.8591, 1.8546.
Paras resistance: 1.8757, 1.8802, 1.8862.


Emas Melonjak Dengan Sentimen Pasaran Negatif Pasaran Ketika Ini

Harga emas mengekalkan pengukuhan pada Rabu dengan kebimbangan terhadap risiko percukaian US yang melemahkan US dolar. Selain itu, ketegangan geopolitik di Semenanjung Korea juga menjadi faktor kenaikan emas dengan kedatangan Presiden Trump ke Korea Selatan pada Selasa. Perkembangan terkini di Arab Saudi sedikit sebanyak memburukkan sentimen pasaran.
Emas yang didagang di COMEX naik 0.44% setakat ini pada pukul 10.12 malam pada Rabu. Harga ketika ini berada di sekitar $1,281.07 setiap auns.
Matawang Greenback juga masih tertekan disebabkan oleh risiko ‘reformasi cukai’ US yang berkemungkinan ditangguhkan sehingga tahun depan.
 Indeks US dolar yang mengukur kekuatan matawang greenback berbanding enam matawang lain susut 0.02% setakat ini.
Pelabur juga kekal berhati-hati selepas ucapan Presiden Trump di Korea Selatan pada Rabu. Trump berkata tentang Korea Utara supaya jangan mencabar Amerika Syarikat.
Permintaan aset safe-haven juga makin kukuh dengan perkembangan terbaru di Arab Saudi. Arab Saudi pada Sabtu menahan lebih daripada 10 orang putera, empat menteri dan beberapa orang bekas menteri. Penahanan ini termasuklah billionaire dan pelabur terkenal Putera Alwaleed bin Talal antara orang yang terkaya di dunia. Tindakan ini telah mengejutkan dunia seterusnya menimbulkan banyak spekulasi tentang perkara ini.


Pergerakan Pasaran Tukaran Matawang Forex Setakat Pagi Ini

Dolar US sedikit susut pada sesi pembukaan pasaran Asia hari ini berikutan laporan Pengeluaran Industri Jepun dan data dari China PMI Perkhidmatan yang positif memberi kekuatan kepada kedua-dua matawang tersebut Pasangan matawang USDJPY susut 0.14% kepada 110.53 manakala AUDUSD pula susut 0.20% kepada 0.7970 setakat jam 11.22 pagi.
Data PMI sektor pembuatan China jatuh kepada 51.4 di bawah jangkaan, manakalah PMI perkhidmatan stabil pada kadar 54.5.
Laporan Indeks Pengeluaran Caixin pada jam 9.45 pagi esok (Selasa) akan menjadi tumpuan para pelabur. Sekiranya data di atas kadar 50, ekonomi Cina di jangka akan terus berkembang dan begitu juga sebaliknya jika bacaan di bawah 50.
Sektor perkhidmatan memberi kesan yang besar terhadap ekonomi Cina sejak tahun lepas berikutan kenaikan gaji telah meningkatkan permintaan serta aliran wang di dalam negara. Ketua negara China berharap perkembangan dalam sektor ini akan membantu keseimbangan ekonomi di sana.
 Data Pengeluaran Industri Jepun pula meningkat 1.6% berbanding pengeluaran bulan sebelumnya. Manakala Kredit Sektor Swasta Australia pula melaporkan peningkatan sebanyak 0.6% daripada jangkaan 0.4%.
Minggu lepas, dolar indeks melemah berbanding enam matawang utama yang lain. Walaupun data GDP suku tahun kedua US pada hari Jumaat lepas menunjukkan peningkatan, namun perkembangan dalam pendapatan masih perlahan. Jabatan Buruh menyatakan gaji meningkat 0.5% selepas kenaikan 0.8% di suku tahun pertama.
Kadar inflasi yang melemah melahirkan keraguan para pelabur terhadap perkembangan ekonomi di US. Jangkaan yang merosot terhadap prestasi fiskal dalam pentadbiran Trump juga memberi kesan kepada kelemahan indeks dolar.
Fokus minggu ini adalah kepada mesyuarat Bank Pusat UK dan Australia pada hari Khamis dan Jumaat.


Tiada Petunjuk Bearish, EUR/USD Bakal Catat Paras Ketinggian Terbaru 6 Minggu

US dolar didagangkan lemah pada pengakhiran dagangan pada penghujung minggu lalu selepas bacaan data perbelanjaan peribadi pengguna di Amerika Syarikat (AS) untuk bulan April menepati jangkaan untuk kekal di paras penurunan pada bacaan terdahulu.
US dolar pada minggu ini bakal dipengaruhi pula oleh laporan data pekerjaan NFP Amerika Syarikat (AS) serta beberapa data ekonomi penting seperti data tinjauan sektor ekonomi.
Jika US dolar kekal bergerak suram pada dagangan awal minggu ini, mata wang utama lain miliki peluang untuk memaparkan peningkatan nilai masing-masing.
Mata wang Euro dijangka untuk memacu lebih tinggi berikutan faktor jangkaan untuk bank pusat Eropah (ECB) meningkatkan kadar faedah pada mesyuarat polisi Jun selepas beberapa petunjuk telah disampaikan oleh Presiden Christine Lagarde sebelum ini.

Jika diperhatikan pula pergerakan harga pada carta pasangan mata wang EUR/USD, harga masih lagi mengekalkan corak kenaikan harga untuk beberapa minggu ini.
Sehingga penghujung minggu lalu, paras ketinggian yang dicapai adalah sekitar 1.07600 dengan paras sokongan semasa harga adalah pada 1.07000.
Turut memberi isyarat bullish, harga masih lagi bergerak di atas paras sokongan Moving Average 50 (MA50) pada rangka masa 1 jam di carta EUR/USD.
 Kenaikan harga lebih tinggi akan dijangkakan untuk menuju ke zon tumpuan 1.08000 untuk terus catatkan paras ketinggian terbaru lagi minggu ini.
Sekiranya harga berjaya membuat kenaikan melepasi zon 1.08000 tersebut, paras ketinggian terbaru untuk tempoh 6 minggu bakal direkodkan.
Sebaliknya, jika berlaku perubahan arah harga semula, harga yang membuat penurunan akan menguji paras 1.07000 dan juga paras sokongan MA50.
Penurunan di bawah paras-paras tersebut memberi isyarat awal untuk perubahan trend bearish harga pada minggu ini.
Harga bakal susut menuju semula ke zon RBS (resistance become support) pada 1.06000 atau lebih rendah lagi menuju pula ke zon sekitar 1.05000 yang menjadi tumpuan pada dagangan sebelum ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Terjun 140 Pips, Bakal Turun Rendah Lagi?

Sentimen risk-off pasaran kini menyelubungi pasaran kewangan dengan kebimbangan kembali memuncak telah mendorong permintaan tinggi terhadap matawang US dolar.
US dolar sebagai matawang safe-haven mengalami pengukuhan ketara pada sesi Eropah semalam bersambung ke sesi New York mengatasi hampir kesemua matawang utama yang lain.
Faktor utama yang mendorong pasaran kembali berisiko adalah kebimbangan terhadap gelombang kedua Covid-19 yang kini telah menyerang semula Eropah. Bilangan kes harian di negara-negara berisiko sebelum ini kembali meningkat ke paras yang dicatatkan pada April dan Mei lalu.
Beberapa sekatan tempatan mula diumumkan di beberapa negara berlainan.
Sementara itu, matawang Euro didagangkan merosot berikutan kebimbangan serangan gelombang terbaru virus. Menteri Kewangan Jerman telah memberi amaran bahawa kadar hutang Jerman bakal mencecah paras 80% daripada Keluaran Dalam Negara Kasar (KDNK).
Presiden ECB, Christine Lagarde juga merujuk berkenaan pemulihan ekonomi masih dilihat tidak menentu dan belum sempurna.
Justeru, pergerakan harga pada carta pasangan matawang EUR/USD bakal melanjutkan penurunan lebih rendah selepas menjunam semalam.
 Pada sesi Asia semalam, harga mula membuat penurunan dan melepasi paras sokongan Moving Average 50 (MA50) pada rangka masa 1 jam pergerakan harga yang memberi isyarat perubahan trend bearish lebih awal.
Penurunan harian mencecah 140 pips dengan paras terendah menyentuh 1.17300 pada dagangan yang bersambung di sesi Eropah sebelum menutup dagangan sedikit tinggi sekitar 1.17600.
Penurunan yang bakal diteruskan akan cuba menembusi zon support pada 1.17200 untuk mencatatkan paras terendah terbaru 9 minggu.
Sebaliknya jika sentimen pasaran kembali berubah dan harga mula membuat kenaikan semula, zon SBR (support become resistance) pada 1.18000-1.17800 berkemungkinan akan diuji dahulu sebelum harga meneruskan kenaikan lebih tinggi atau turun lebih rendah.
Kenaikan yang diteruskan bakal menuju semula ke zon resistance harga sebelum ini pada paras 1.19000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Trump Bakal Libatkan Kanada Dalam Rundingan Dagang Bersama China

Amerika Syarikat dilaporkan akan kembali meneruskan rundingan dagang bersama China pada persidangan para pemimpin negara G20 pada minggu hadapan di Osaka, Jepun.
Dalam pertemuan yang bakal berlangsung bersama Presiden China, Xi Jinping, Presiden Amerika Syarikat, Donald Trump pada Khamis mengatakan bahawa beliau bersedia untuk membangkitkan kembali kes dua warga Kanada yang ditahan oleh Beijing sebelum ini dan tindakan tersebut berpotensi untuk meredakan ketegangan yang berlaku antara Kanada dan China.
Trump membuat kenyataan tersebut sebelum pertemuan bersama Perdana Menteri Kanada, Justin Trudeau di White House. Trudeau berkata beliau akan meluangkan suatu tempoh masa perbincangan bersama Trump selepas ini selepas menjangkakan Presiden Amerika Syarikat dan China akan mengadakan perbincangan pada persidangan di Jepun minggu hadapan.
Trudeau mahukan tindakan lebih lanjut oleh Washington untuk menyelesaikan krisis yang berlaku susulan penahanan eksekutif syarikat teknologi gergasi China, Huawei Technologies Co Ltd oleh pihak berkuasa Kanada di atas waran Amerika Syarikat di Vancouver Disember tahun lalu.
 Trump dijadualkan bertemu Presiden Xi untuk membincangkan isu perang dagang yang berlarutan antara dua negara itu dan berkemungkinan isu Huawei akan menjadi sebahagian daripada agenda rundingan. China sebelum ini telah mendakwa dua warga Kanada mengintip dan juga telah menghalang import benih canola dan daging khinzir dari Kanada.
Trump berkata beliau akan melakukan apa sahaja yang termampu untuk membantu Kanada. Hubungan antara dua pemimpin negara itu dilihat kembali semakin pulih dan akrab selepas ketegangan sejak Jun 2018 di mana Trump pernah melabelkan pemimpin Kanada lemah dan tidak jujur.
Selain itu, cabaran lain dalam isu perdagangan yang perlu dihadapi oleh Trump adalah ratifikasi perjanjian perdagangan baru yang ditandatangani bersama Mexico dan Kanada bagi menggantikan perjanjian perdagangan bebas Amerika Utara (NAFTA) sebelum ini. Ia sangat penting bagi Mexico dan Kanada di mana kedua-dua negara tersebut menyumbang sehingga 75% kadar eksport barangan mereka ke Amerika Syarikat.
Perjanjian tersebut dirundingkan pada tahun 2017 dan 2018 selepas Trump berulang kali mengugut untuk berundur diri dari perjanjian NAFTA jika beliau tidak mendapatkan perjanjian perdagangan yang lebih baik untuk Amerika Syarikat.
Terus pantau perkembangan perdagangan global di mana rundingan dagang antara Amerika Syarikat dan China pada minggu hadapan akan menjadi tumpuan utama pemain pasaran.